9. การจัดการ

(9.1) โครงสร้างการจัดการ

โครงสร้างองค์กร

หมายถึง สายการบังคับบัญชา

หมายถึง การรายงานผลการปฏิบัติงาน

หมายเหตุ * คณะอนุกรรมการกิจการเชื้อเพลิง ประกอบด้วย ผู้บริหารของบริษัทฯ และผู้แทนจาก
บมจ.การบินไทย และบมจ.ปตท. และผู้แทนจากบริษัทผู้ค้าน้ำมัน
ทำหน้าที่เกี่ยวกับการดำเนินการและการจัดการระบบเติมเชื้อเพลิงอากาศยาน

** คณะกรรมการความปลอดภัย อาชีวอนามัยและสภาพแวดล้อมในการทำงาน ประกอบด้วย
ผู้แทนจากฝ่ายนายจ้าง และผู้แทนจากฝ่ายลูกจ้าง ทำหน้าที่ดำเนินการให้เกิดความปลอดภัย
อาชีวอนามัยและสภาพแวดล้อมในการทำงาน

คณะกรรมการบริษัทฯ

ณ วันที่ 31 ธันวาคม 2550 บริษัทฯ มีคณะกรรมการจำนวน 15 ท่าน ดังนี้

+----+--------------------------------------+--------------------------+
|    | รายชื่อ                                | ตำแหน่ง                   |
+----+--------------------------------------+--------------------------+
| 1. | นายพลากร สุวรรณรัฐ                     | ประธานกรรมการ            |
|    |                                      | และกรรมการอิสระ           |
+----+--------------------------------------+--------------------------+
| 2. | พลอากาศเอก ณรงค์ศักดิ์ สังขพงศ์            | รองประธานกรรมการ         |
|    |                                      |                          |
+----+--------------------------------------+--------------------------+
| 3. | หม่อมราชวงศ์ศุภดิศ ดิศกุล                  | กรรมการ                  |
|    |                                      |                          |
+----+--------------------------------------+--------------------------+
| 4. | นายชาญชัย สิงโตโรจน์                    | กรรมการ                  |
|    |                                      |                          |
+----+--------------------------------------+--------------------------+
| 5. | เรืออากาศเอกพิศาล ฉายากุล               | กรรมการ                  |
|    |                                      |                          |
+----+--------------------------------------+--------------------------+
| 6. | นางกัลยา ผกากรอง                      | กรรมการ                  |
|    |                                      |                          |
+----+--------------------------------------+--------------------------+
| 7. | นายเทพฤทธิ์ เวศอุรัย                     | กรรมการ                  |
|    |                                      |                          |
+----+--------------------------------------+--------------------------+
| 8. | นายดนัย นานาสมบัติ                      | กรรมการ                  |
|    |                                      |                          |
+----+--------------------------------------+--------------------------+
| 9. | นายนาวี เลิศพาณิชย์กุล                    | กรรมการ                  |
|    |                                      |                          |
+----+--------------------------------------+--------------------------+
| 10 | นายวินัย จำลองราษฎร์                    | กรรมการ                  |
| .  |                                      |                          |
+----+--------------------------------------+--------------------------+
| 11 | นายณัฐจักร ปัทมสิงห์ ณ อยุธยา              | กรรมการ                  |
| .  |                                      |                          |
+----+--------------------------------------+--------------------------+
| 12 | นายอัศวิน คงสิริ                         | กรรมการอิสระ              |
| .  |                                      |                          |
+----+--------------------------------------+--------------------------+
| 13 | นายมนัส ลีวีระพันธุ์                       | กรรมการอิสระ              |
| .  |                                      |                          |
+----+--------------------------------------+--------------------------+
| 14 | เรืออากาศเอกอุดม กฤษณัมพก               | กรรมการอิสระ              |
| .  |                                      |                          |
+----+--------------------------------------+--------------------------+
| 15 | นายวิสุทธิ์ มนตริวัต                       | กรรมการอิสระ              |
| .  |                                      |                          |
+----+--------------------------------------+--------------------------+
|    | นายธารทอง จันทรางศุ                    | เลขานุการบริษัทฯ            |
+----+--------------------------------------+--------------------------+
|    | นายหัตถศักดิ์ ณ ป้อมเพชร ^(1/)            | เลขานุการคณะกรรมการบริษัทฯ  |
+----+--------------------------------------+--------------------------+
|    | (จากบริษัท ที่ปรึกษากฎหมายเอชเอ็นพี จำกัด)   |                          |
+----+--------------------------------------+--------------------------+

หมายเหตุ

1/ นายหัตถศักดิ์ ณ ป้อมเพชร จากสำนักกฎหมายเอชเอ็นพี จำกัด
ทำหน้าที่เป็นเลขานุการคณะกรรมการบริษัทฯ
ในส่วนของเอกสารการประชุมและเอกสารทางกฎหมาย

- ปัจจุบัน บริษัท ศูนย์รับฝากหลักทรัพย์ (ประเทศไทย) จำกัด
ทำหน้าที่เป็นนายทะเบียนหลักทรัพย์ของบริษัทฯ ตั้งอยู่ที่ เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย เขตคลองเตย กรุงเทพฯ
10110 โทรศัพท์ 0-2229-2800 โทรสาร 0-2359-1259

-ข้อมูลของกรรมการเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัทฯ ดูตามเอกสารแนบ 1

กรรมการผู้มีอำนาจลงนามแทนบริษัทฯ

กรรมการผู้มีอำนาจกระทำการแทนบริษัทฯ คือ พลอากาศเอก ณรงค์ศักดิ์ สังขพงศ์ นายชาญชัย
สิงโตโรจน์ เรืออากาศเอกพิศาล ฉายากุล นายวินัย จำลองราษฎร์ นายณัฐจักร ปัทมสิงห์ ณ
อยุธยา นางกัลยา ผกากรอง นายดนัย นานาสมบัติ นายนาวี เลิศพาณิชย์กุล นายเทพฤทธิ์ เวศอุรัย
ม.ร.ว.ศุภดิศ ดิศกุล สองในสิบคนนี้ลงลายมือชื่อและประทับตราสำคัญของบริษัทฯ

องค์ประกอบและการแต่งตั้งกรรมการบริษัทฯ

ข้อบังคับของบริษัทฯ กำหนดเรื่ององค์ประกอบ การแต่งตั้ง การถอดถอน
หรือการพ้นจากตำแหน่งกรรมการบริษัทฯ ซึ่งสามารถสรุปสาระสำคัญ ได้ดังนี้

-   คณะกรรมการบริษัทฯ ประกอบด้วยกรรมการอย่างน้อย 11 คน แต่ไม่เกิน 15 คน ซึ่งแต่งตั้ง
    และ ถอดถอนโดยที่ประชุมผู้ถือหุ้น
    กรรมการไม่น้อยกว่ากึ่งหนึ่งของจำนวนกรรมการทั้งหมดนั้นต้องมีถิ่น ที่อยู่ในราชอาณาจักร
    และกรรมการของบริษัทจะต้องเป็นผู้มีคุณสมบัติตามที่กฎหมายกำหนด

-   ที่ประชุมผู้ถือหุ้นเป็นผู้แต่งตั้งกรรมการ
    โดยใช้เสียงข้างมากตามหลักเกณฑ์และวิธีการที่กำหนดไว้

-   ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
    โดยให้กรรมการคนที่อยู่นานที่สุดเป็นผู้ออกจากตำแหน่ง
    กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ก็ได้

-   ที่ประชุมผู้ถือหุ้นอาจลงมติให้กรรมการคนใดออกจากตำแหน่งก่อนถึงคราวออกตามวาระได้ด้วยคะแนนเสียงไม่น้อยกว่า
    3 ใน 4 ของจำนวนผู้ถือหุ้นซึ่งมาประชุมและมีสิทธิออกเสียง และมีหุ้นนับรวมกันได้
    ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

การเกษียณอายุของกรรมการบริษัทฯ

  คณะกรรมการบริษัทฯ กำหนดการเกษียณอายุของกรรมการบริษัทฯ ดังนี้

-   กำหนดให้ผู้ที่ได้รับการเสนอชื่อเป็นกรรมการบริษัทฯ จะต้องมีอายุไม่เกิน 72 ปีบริบูรณ์
    นับถึงวันที่คณะกรรมการสรรหามีมติให้เสนอชื่อบุคคลนั้นต่อคณะกรรมการบริษัทฯ

-   ให้กรรมการพ้นจากตำแหน่งโดยการลาออกเมื่อมีอายุครบ 75 ปีบริบูรณ์

-   ให้กรรมการผู้จัดการครบกำหนดเกษียณอายุเมื่อมีอายุ 65 ปี บริบูรณ์

อำนาจหน้าที่ของคณะกรรมการบริษัทฯ 

ตามข้อบังคับของบริษัทฯ กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทฯ ตลอดจนมติของที่ประชุมผู้ถือหุ้น ด้วยความซื่อสัตย์สุจริต
และระมัดระวังรักษาผลประโยชน์ของบริษัทฯ

คณะกรรมการอาจแต่งตั้งบุคคลอื่นขึ้น เพื่อให้ดำเนินกิจการของบริษัทฯ
ภายใต้การกำกับดูแลของคณะกรรมการ หรือกรรมการผู้จัดการ
หรือมอบอำนาจเพื่อให้บุคคลดังกล่าวมีอำนาจหน้าที่ตามที่คณะกรรมการเห็น สมควร
และภายในระยะเวลาที่คณะกรรมการเห็นสมควร และคณะกรรมการอาจยกเลิก เพิกถอน
หรือเปลี่ยนแปลงหรือแก้ไขอำนาจนั้นได้

อำนาจหน้าที่ของกรรมการผู้จัดการ

คณะกรรมการบริษัทฯ ได้มอบหมายหน้าที่ให้กรรมการผู้จัดการเป็นผู้มีอำนาจดำเนินการต่าง ๆ
แทนบริษัทฯ ตามหนังสือมอบอำนาจของบริษัทฯ ซึ่งสามารถสรุปสาระสำคัญ ได้ดังนี้

-   การดำเนินกิจการตามปกติธุระของบริษัทฯ ในวงเงินไม่เกิน 10,000,000 บาท
    ยกเว้นการดำเนินการเกี่ยวกับการลงทุนในตั๋วเงินคลัง พันธบัตร
    และค่าใช้จ่ายในการดำเนินการตามที่กำหนด ให้ดำเนินการตามเงื่อนไขที่บริษัทฯ กำหนด

-   การทำนิติกรรม สัญญา ข้อตกลง หรือข้อผูกมัดในนามของบริษัทฯ เกี่ยวกับกิจการใดๆ
    ที่คณะกรรมการบริษัทฯ ได้มีมติอนุมัติ หรือให้ความเห็นชอบไว้แล้ว

-   การทำการว่าจ้าง จ่ายค่าจ้าง ปลดออก และการอื่น ๆ ตามความจำเป็นและสมควรกับลูกจ้าง

-   การแต่งตั้งทนายความ และที่ปรึกษากฎหมาย

-   การกระทำการในนามของบริษัทฯ และการกระทำการแทนบริษัทฯ ในกิจการใด ๆ
    กับหน่วยงานของรัฐบาล รัฐวิสาหกิจ หรือหน่วยงานที่จัดตั้งขึ้นตามกฎหมายอื่น ๆ

-   การแต่งตั้ง และโยกย้ายผู้รับมอบอำนาจช่วง หรือตัวแทน

ซึ่งการมอบอำนาจดังกล่าวจะไม่เป็นการมอบอำนาจที่ทำให้ผู้รับมอบอำนาจสามารถอนุมัติรายการที่
ผู้รับมอบอำนาจหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นกับบริษัทฯ หรือบริษัทย่อย

คณะกรรมการและคณะกรรมการชุดย่อย

คณะกรรมการบริษัทฯ ได้จัดให้มีคณะกรรมการและคณะกรรมการชุดต่าง ๆ เพื่อช่วยศึกษาใน
รายละเอียดและกลั่นกรองงาน อันจะช่วยเพิ่มประสิทธิภาพในการทำงานของคณะกรรมการบริษัทฯ
ได้แก่ คณะกรรมการตรวจสอบ คณะกรรมการกำหนดค่าตอบแทน คณะกรรมการสรรหา
และคณะกรรมการบริหารความเสี่ยง โดยองค์ประกอบ
และหน้าที่ของคณะกรรมการและคณะกรรมการชุดต่าง ๆ ดังรายละเอียดในหัวข้อที่ 9.4
การกำกับดูแลกิจการ

ประวัติการกระทำผิดของกรรมการ

- ไม่มี -

ผู้บริหารบริษัทฯ

บริษัทฯ มีผู้บริหารจำนวน 10 ท่าน ดังนี้

+----+--------------------------------+-------------------------------+
|    | รายชื่อ                          | ตำแหน่ง                        |
+----+--------------------------------+-------------------------------+
| 1. | หม่อมราชวงศ์ศุภดิศ ดิศกุล            | กรรมการผู้จัดการ                 |
|    |                                |                               |
+----+--------------------------------+-------------------------------+
| 2. | นายเจริญ ปวโรจน์กิจ               | รองกรรมการผู้จัดการ ด้านปฏิบัติการ   |
|    |                                |                               |
+----+--------------------------------+-------------------------------+
| 3. | ดร.ภักดี มะนะเวศ                 | รองกรรมการผู้จัดการ ด้านบริหาร     |
|    |                                |                               |
+----+--------------------------------+-------------------------------+
| 4. | นายอำนวย พหูวณิช                 | ผู้จัดการฝ่ายเทคนิค                |
|    |                                |                               |
+----+--------------------------------+-------------------------------+
| 5. | นายดิศพงษ์ ไพรทวีพงศ์              | ผู้จัดการฝ่ายบริการลานจอด          |
|    |                                |                               |
+----+--------------------------------+-------------------------------+
| 6. | นายถวิล สายแวว                  | ผู้จัดการฝ่ายคลังน้ำมัน              |
|    |                                |                               |
+----+--------------------------------+-------------------------------+
| 7. | นายฉัตรธัย พันธัย                  | ผู้จัดการฝ่ายการเงินและบัญชี         |
|    |                                |                               |
+----+--------------------------------+-------------------------------+
| 8. | นางสาวรวีวรรณ มันตเสถียร          | ผู้จัดการฝ่ายทรัพยากรบุคคลและธุรการ  |
|    |                                |                               |
+----+--------------------------------+-------------------------------+
| 9. | นายพิชัย ภัทราวุฒิกุล                | ผู้จัดก                          |
|    |                                | ารฝ่ายสถานีบริการดอนเมืองและภูมิภาค |
+----+--------------------------------+-------------------------------+
| 10 | นายสมบูรณ์ ฐานประเสริฐฤทธิ์         | ผู้จัดการฝ่ายพัฒนาธุรกิจและการตลาด   |
| .  |                                |                               |
+----+--------------------------------+-------------------------------+

หมายเหตุ ข้อมูลของผู้บริหารเกี่ยวกับวุฒิการศึกษาล่าสุด
ประวัติการอบรมจากสมาคมส่งเสริมสถาบันกรรมการบริษัทไทย (IOD)
ประสบการณ์หลักที่เกี่ยวข้องกับธุรกิจของบริษัทฯ ดูตามเอกสารแนบ 1

ประวัติการกระทำผิดของผู้บริหาร

- ไม่มี -

(9.2) การสรรหากรรมการและผู้บริหาร

(9.2.1) การสรรหากรรมการ

การสรรหากรรมการบริษัทฯ และกรรรมการผู้จัดการ
จะดำเนินการโดยผ่านคณะกรรมการสรรหาเพื่อพิจารณาคัดเลือก และเสนอให้คณะกรรมการบริษัทฯ
และ/หรือ ผู้ถือหุ้นเพื่อพิจารณาแต่งตั้งต่อไป

ทั้งนี้ สำหรับการสรรหากรรมการบริษัทฯ แทนกรรมการที่ออกตามวาระ
ซึ่งต้องเสนอผ่านที่ประชุมผู้ถือหุ้นเป็นผู้แต่งตั้งกรรมการ จะใช้เสียงข้างมากตามหลักเกณฑ์และวิธีการ
ดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม 1 เลือกตั้งบุคคลคนเดียว
    หรือหลายคนเป็นกรรมการก็ได้ แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือจะพึงเลือกตั้งในครั้งนั้น
    ให้ผู้เป็นประธานที่ประชุมเป็นผู้ออกเสียงชี้ขาด

ดังนั้น
ผู้ถือหุ้นจึงไม่สามารถแบ่งคะแนนเสียงของตนในการเลือกตั้งกรรมการเพื่อให้ผู้ใดมากน้อยตามมาตรา
70 วรรคหนึ่งแห่งพระราชบัญญัติบริษัทมหาชน (Cumulative Voting)

อนึ่ง บริษัทฯ ได้มีการกำหนดคุณสมบัติของกรรมการบริษัทฯ
รวมทั้งได้มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน ก.ล.ต.
และตลาดหลักทรัพย์ เพื่อให้กรรมการอิสระของบริษัทฯ มีความเป็นอิสระอย่างแท้จริง
โดยได้กำหนดนิยาม “กรรมการอิสระ” ว่าจะต้องมีคุณสมบัติตามหลักเกณฑ์ดังต่อไปนี้

1.  ถือหุ้นไม่เกินร้อยละห้าของจำนวนหุ้นที่มีสิทธิออกเสียงทั้งหมดของบริษัทฯ บริษัทใหญ่ บริษัทย่อย
    บริษัทในเครือของบริษัทย่อย บริษัทร่วม บริษัทที่เกี่ยวข้อง
    หรือนิติบุคคลที่อาจมีความขัดแย้งกับบริษัทฯ ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  สามารถปฏิบัติหน้าที่ แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการของบริษัทฯ
    ได้โดยอิสระ โดยไม่อยู่ภายใต้การควบคุมของ ผู้บริหาร หรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคล ดังกล่าว

3.  ไม่มีส่วนร่วมในการบริหารงานในบริษัทฯ บริษัทใหญ่ บริษัทย่อย บริษัทในเครือของบริษัทย่อย
    บริษัทร่วม บริษัทที่เกี่ยวข้องหรือผู้ถือหุ้นรายใหญ่ของบริษัทฯ

4.  ไม่เป็นลูกจ้าง พนักงาน ที่ปรึกษา ที่ได้เงินเดือนประจำ หรือ ผู้มีอำนาจควบคุมของบริษัทฯ
    บริษัทใหญ่ บริษัทย่อย บริษัทในเครือของบริษัทย่อย บริษัทร่วม บริษัทที่เกี่ยวข้อง
    ผู้ถือหุ้นรายใหญ่ของบริษัทฯ หรือนิติบุคคลที่อาจมีความขัดแย้งกับบริษัทฯ

5.  ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัทฯ

6.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดา มารดา คู่สมรส พี่น้อง และบุตร รวมทั้ง คู่สมรสของบุตร ของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหาร
    หรือผู้มีอำนาจควบคุมของบริษัทฯ หรือบริษัทย่อย และไม่มีความสัมพันธ์ทางธุรกิจกับบริษัทฯ
    บริษัทใหญ่ บริษัทย่อย บริษัทร่วม
    หรือนิติบุคคลที่อาจมีความขัดแย้งในลักษณะที่อาจเป็นการขัดขวางการใช้วิจารณญาณอย่างอิสระของกรรมการอิสระ
    และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

7.  ไม่มีผลประโยชน์หรือส่วนได้เสีย ไม่ว่าทางตรงหรือทางอ้อม
    ทั้งในด้านการเงินและบริหารงานของบริษัทฯ บริษัทใหญ่ บริษัทย่อย
    บริษัทในเครือของบริษัทย่อย บริษัทร่วม หรือผู้ถือหุ้นรายใหญ่ของบริษัทฯ
    และรวมถึงไม่มีผลประโยชน์ หรือส่วนได้เสียในลักษณะดังกล่าวในเวลา 1 ปี
    ก่อนได้รับการแต่งตั้งเป็นกรรมการอิสระ ยกเว้นคณะกรรมการบริษัทฯ
    ได้พิจารณาอย่างรอบคอบแล้วเห็นว่าการเคยมีผลประโยชน์ หรือส่วนได้เสียนั้น
    จะไม่มีผลกระทบต่อการปฏิบัติหน้าที่ และการให้ความเห็นที่เป็นอิสระของกรรมการผู้นั้น

8.  ไม่เป็นผู้ที่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัทฯ
    ผู้ถือหุ้นรายใหญ่ หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

9.  มีความรู้
    ประสบการณ์ที่เพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
    รวมทั้งการทำหน้าที่อื่นในฐานะกรรมการตรวจสอบ

10. คุณสมบัติอื่นของกรรมการอิสระและกรรมการตรวจสอบตามที่กำหนดโดยกฎหมาย ระเบียบ
    หรือกฎเกณฑ์ที่เกี่ยวข้อง

(9.2.2) การสรรหาผู้บริหาร

กรรมการผู้จัดการได้รับมอบอำนาจให้เป็นผู้พิจารณาบรรจุและแต่งตั้งบุคคลที่มีความรู้ ความสามารถ
และประสบการณ์ที่เหมาะสมกับบริษัทฯ
โดยได้ดำเนินการคัดเลือกตามคู่มือนโยบายและระเบียบข้อบังคับของบริษัทฯ ว่าด้วยเรื่อง
นโยบายบริหารบุคคลและสภาพการจ้าง ทั้งนี้
กรณีที่เป็นการคัดเลือกจากบุคคลภายนอกจะต้องผ่านการสัมภาษณ์โดยคณะกรรมการสัมภาษณ์ด้วย

(9.3) ค่าตอบแทนกรรมการและผู้บริหาร

(9.3.1) ค่าตอบแทนที่เป็นตัวเงิน

(1) ค่าตอบแทนของคณะกรรมการบริษัทฯ ได้รับการอนุมัติจากที่ประชุมผู้ถือหุ้น
ตามที่คณะกรรมการบริษัทฯ เสนอ โดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการบริษัทฯ ได้รับ 22,000 บาท/เดือน
    กรรมการบริษัทฯ ได้รับท่านละ 19,000 บาท/เดือน

-   ค่าเบี้ยประชุม: ประธานกรรมการบริษัทฯ ได้รับ 19,000 บาทต่อครั้งการเข้าประชุม
    กรรมการบริษัทฯ ได้รับท่านละ 16,000 บาทต่อครั้งการเข้าประชุม

-   ค่าตอบแทนกรรมการบริษัทฯ: เป็นไปตามนโยบายและเงื่อนไขของค่าตอบแทนกรรมการ
    ที่ได้ผ่านการพิจารณากลั่นกรอง โดยคณะกรรมการกำหนดค่าตอบแทน
    และนำเสนอต่อที่ประชุมผู้ถือหุ้นเป็นรายปี

(2) ค่าตอบแทนของคณะกรรมการตรวจสอบ ได้รับการอนุมัติจากที่ประชุมคณะกรรมการบริษัทฯ
โดยผ่านการกลั่นกรองจากคณะกรรมการกำหนดค่าตอบแทน ดังนี้

-   ค่าตอบแทนรายเดือน: ประธานกรรมการตรวจสอบได้รับ 22,000 บาท/เดือน
    กรรมการตรวจสอบได้รับท่านละ 19,000 บาท/เดือน

-   ค่าเบี้ยประชุม: ประธานกรรมการตรวจสอบได้รับ 19,000 บาทต่อครั้งการเข้าประชุม
    กรรมการ ตรวจสอบ ได้รับท่านละ 16,000 บาทต่อครั้งการเข้าประชุม

(3) ค่าตอบแทนของคณะกรรมการบริหารความเสี่ยง คณะกรรมการกำหนดค่าตอบแทน และ
คณะกรรมการสรรหา ได้รับการอนุมัติจากที่ประชุมคณะกรรมการบริษัทฯ โดยผ่านการ
กลั่นกรองจากคณะกรรมการกำหนดค่าตอบแทน ดังนี้

-   ค่าเบี้ยประชุม: ประธานกรรมการได้รับ 7,500บาทต่อครั้งการเข้าประชุม
    กรรมการได้รับท่านละ 6,000 บาทต่อครั้งการเข้าประชุม

ค่าตอบแทนกรรมการบริษัทฯ

  --------------------------------------- -------------------------------
  จำนวนกรรมการบริษัทฯ                       15 ราย

  ค่าตอบแทนรวมของกรรมการบริษัทฯ              
  ในฐานะกรรมการบริษัทฯ กรรมการตรวจสอบ       
  และกรรมการชุดย่อยอื่น ได้แก่                  
  กรรมการบริหารความเสี่ยง                    
  กรรมการกำหนดค่าตอบแทน กรรมการสรรหา       
  และกรรมการจัดทำแผนกลยุทธ์                  

  ปี 2550                                  13,671,158.06 บาท

  ปี 2549                                  13,736,697.00 บาท
  --------------------------------------- -------------------------------

โดยสามารถแยกรายละเอียดเป็นรายบุคคล ดังนี้

หน่วย: บาท

+---------------+----------+-------+-------+-------+--------+--------+
| รายชื่อ         | ตำแหน่ง   | ค่าตอบ | ค่าต   | ค่าต   | รวม    | ค่าตอ   |
|               |          | แทนกร | อบแทน | อบแทน |        | บแทนกร |
|               |          | รมการ |       |       |        | รมการบ |
|               |          |       | กร    | กร    |        | ริษัทย่อย |
|               |          | บริษัทฯ | รมการ | รมการ |        |        |
|               |          |       |       |       |        |        |
|               |          |       | ตร    | ชุด    |        |        |
|               |          |       | วจสอบ | ย่อยอื่น |        |        |
+---------------+----------+-------+-------+-------+--------+--------+
|  1. นายพลากร  | ประธา    | 709,0 | -     | -     | 709,   | -      |
| สุวรรณรัฐ       | นกรรมการ | 92.48 |       |       | 092.48 |        |
+---------------+----------+-------+-------+-------+--------+--------+
| 2. พลอากาศเอก | รองประธา | 89    | -     | 1     | 9      | 3      |
| ณรงค์ศักดิ์       | นกรรมการ | 5,500 |       | 8,000 | 13,500 | 34,000 |
|               |          |       |       |       |        |        |
| สังขพงศ์        |          |       |       |       |        |        |
+---------------+----------+-------+-------+-------+--------+--------+
| 3. ม.ร.ว.     | กรรมการ  | 83    | -     | 6     | 8      | 3      |
| ศุภดิศ ดิศกุล     |          | 0,000 |       | 0,000 | 90,000 | 95,000 |
+---------------+----------+-------+-------+-------+--------+--------+
| 4. นายชาญชัย   | กรรมการ  | 56,8  | -     | -     | 56,    | -      |
| สิงโตโรจน์      |          | 58.06 |       |       | 858.06 |        |
+---------------+----------+-------+-------+-------+--------+--------+
| 5.            | กรรมการ  | 81    | -     | 3     | 8      | 70,000 |
| เร            |          | 4,000 |       | 0,000 | 44,000 |        |
| ืออากาศเอกพิศาล |          |       |       |       |        |        |
| ฉายากุล        |          |       |       |       |        |        |
+---------------+----------+-------+-------+-------+--------+--------+
| 6. นางกัลยา    | กรรมการ  | 534,0 | -     | -     | 534,   | -      |
| ผกากรอง       |          | 96.77 |       |       | 096.77 |        |
+---------------+----------+-------+-------+-------+--------+--------+
| 7. บริษัท       | กรรมการ  | 79    | -     | -     | 7      | -      |
| เชล           |          | 8,000 |       |       | 98,000 |        |
| ล์แห่งประเทศไทย |          |       |       |       |        |        |
| จำกัด *        |          |       |       |       |        |        |
+---------------+----------+-------+-------+-------+--------+--------+
| (นายอัษฎา      |          |       |       |       |        |        |
| หะรินสุต        |          |       |       |       |        |        |
| ผู้บริหารของเชลล์ |          |       |       |       |        |        |
| เป็นกรรม       |          |       |       |       |        |        |
| การบริษัทฯถึงวันที่ |          |       |       |       |        |        |
| 20 เม.ย50     |          |       |       |       |        |        |
| และนายเทพฤทธิ์  |          |       |       |       |        |        |
| เวศอุรัย        |          |       |       |       |        |        |
| ผู้บริหารของเชลล์ |          |       |       |       |        |        |
| เป            |          |       |       |       |        |        |
| ็นกรรมการบริษัทฯ |          |       |       |       |        |        |
| ตั้งแต่วันที่ 20    |          |       |       |       |        |        |
| เม.ย.50)      |          |       |       |       |        |        |
+---------------+----------+-------+-------+-------+--------+--------+
| 8. บริษัท       | กรรมการ  | 83    | -     | -     | 8      | -      |
| เชฟรอน (ไทย)  |          | 0,000 |       |       | 30,000 |        |
| จำกัด *        |          |       |       |       |        |        |
+---------------+----------+-------+-------+-------+--------+--------+
| (นายดนัย       |          |       |       |       |        |        |
| นานาสมบัติ      |          |       |       |       |        |        |
| ผู้บริหา         |          |       |       |       |        |        |
| รของเชฟรอนเป็น |          |       |       |       |        |        |
| กรรมการบริษัทฯ) |          |       |       |       |        |        |
+---------------+----------+-------+-------+-------+--------+--------+
| 9. นายนาวี     | กรรมการ  | 83    | -     | 1     | 8      | -      |
| เลิศพาณิชย์กุล    |          | 0,000 |       | 8,000 | 48,000 |        |
+---------------+----------+-------+-------+-------+--------+--------+
| 10. นายวินัย    | กรรมการ  | 83    | -     | -     | 8      | 3      |
| จำลองราษฎร์    |          | 0,000 |       |       | 30,000 | 39,000 |
+---------------+----------+-------+-------+-------+--------+--------+
| 11. นายณัฐจักร  | กรรมการ  | 81    | -     | 3     | 8      | -      |
| ปัทมสิงห์ ณ      |          | 4,000 |       | 0,000 | 44,000 |        |
| อยุธยา         |          |       |       |       |        |        |
+---------------+----------+-------+-------+-------+--------+--------+
| 12. นายอัศวิน   | กรรมการ  | 83    | -     | 5     | 8      | -      |
| คงสิริ          |          | 0,000 |       | 2,500 | 82,500 |        |
+---------------+----------+-------+-------+-------+--------+--------+
| 13. นายมนัส    | กรรมการ  | 83    | 39    | -     | 1,2    | 3      |
| ลีวีระพันธุ์       |          | 0,000 | 7,000 |       | 27,000 | 09,000 |
+---------------+----------+-------+-------+-------+--------+--------+
| 14.           | กรรมการ  | 83    | 34    | 1     | 1,1    | 3      |
| เ             |          | 0,000 | 0,000 | 2,000 | 82,000 | 40,000 |
| รืออากาศเอกอุดม |          |       |       |       |        |        |
| กฤษณัมพก       |          |       |       |       |        |        |
+---------------+----------+-------+-------+-------+--------+--------+
| 15. นายวิสุทธิ์   | กรรมการ  | 83    | 34    | 3     | 1,2    | -      |
| มนตริวัต        |          | 0,000 | 0,000 | 7,500 | 07,500 |        |
+---------------+----------+-------+-------+-------+--------+--------+
| ดร. ศรีสุข      | อดีตประธา | 19,9  | -     | -     | 19,    | -      |
| จันทรางศุ       | นกรรมการ | 77.42 |       |       | 977.42 |        |
+---------------+----------+-------+-------+-------+--------+--------+
| นายบัญชา       | อด       | 246,9 | -     | -     | 246,   | -      |
| ปัตตนาภรณ์      | ีตกรรมการ | 33.33 |       |       | 933.33 |        |
+---------------+----------+-------+-------+-------+--------+--------+
| นายกอบชัย      | อด       | 75    | -     | 5     | 8      | -      |
| ศรีวิลาศ        | ีตกรรมการ | 0,700 |       | 7,000 | 07,700 |        |
+---------------+----------+-------+-------+-------+--------+--------+

หมายเหตุ * บริษัทฯ ไม่ได้จ่ายค่าตอบแทนให้แก่กรรมการท่านนั้นโดยตรง
แต่จ่ายให้แก่ผู้ถือหุ้นของบริษัทฯ ซึ่งกรรมการท่านนั้นเป็นผู้บริหารอยู่

ค่าตอบแทนผู้บริหาร

  --------------------------------------- -------------------------------
  จำนวนผู้บริหาร                             10 ราย

  รูปแบบค่าตอบแทน                           เงินเดือน, เงินรางวัล (โบนัส),
                                          สวัสดิการ

  ค่าตอบแทนรวมของผู้บริหาร                    

  ปี 2550                                  44,448,216.80 บาท

  ปี 2549                                  40,034,488.00 บาท
  --------------------------------------- -------------------------------

(9.3.2) ค่าตอบแทนอื่น

บริษัทฯ มีการเสนอค่าตอบแทนอื่นให้แก่ผู้บริหารเช่นเดียวกับที่บริษัทฯ ให้แก่พนักงานประจำทุกคน
ในรูปแบบใดรูปแบบหนึ่ง ดังนี้

1. เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัทฯ
หลังจากการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกได้ โดยทุกเดือนบริษัทฯ
จะจ่ายสมทบให้กองทุนให้พนักงานที่เข้าร่วมโครงการในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัทฯ

2. โครงการผลประโยชน์เมื่อออกจากงาน
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทฯ ก่อนที่บริษัทฯ
จัดตั้งกองทุนสำรองเลี้ยงชีพขึ้น
โดยจำนวนเงินที่จะได้รับขึ้นอยู่กับฐานเงินเดือนและจำนวนปีที่ทำงานกับบริษัทฯ
ของพนักงานแต่ละราย

ทั้งนี้ สำหรับพนักงานและผู้บริหารที่เข้าทำงานกับบริษัทฯ
ก่อนที่กองทุนสำรองเลี้ยงชีพจัดตั้งขึ้นสามารถเลือกเข้าโครงการกองทุนสำรองเลี้ยงชีพ
หรือจะอยู่ในโครงการผลประโยชน์เมื่อออกจากงานตามเดิม
ในกรณีที่เลือกเข้าโครงการกองทุนสำรองเลี้ยงชีพ บริษัทฯ
จะประกันผลตอบแทนไม่ให้ผลตอบแทนที่ได้รับต่ำกว่า
ผลประโยชน์ที่ได้รับจากโครงการผลประโยชน์เมื่ออกจากงาน

เงินสมทบกองทุนสำรองเลี้ยงชีพที่ให้แก่ผู้บริหาร

  --------------------------------------- -------------------------------
  จำนวนผู้บริหาร                             10 ราย

  เงินสมทบกองทุนสำรองเลี้ยงชีพ                 

  ปี 2550                                  3,229,567.20 บาท

  ปี 2549                                  2,628,506.00 บาท
  --------------------------------------- -------------------------------

4.  การกำกับดูแลกิจการ

รายงานการปฏิบัติตามหลักการกำกับดูแลกิจการที่ดี

บริษัท บริการเชื้อเพลิงการบินกรุงเทพ จำกัด (มหาชน)
ได้ยึดมั่นการดำเนินธุรกิจตามหลักบรรษัทภิบาลมาโดยตลอดตั้งแต่ก่อตั้งบริษัทฯ
และได้พยายามปรับปรุงการดำเนินงานในด้านต่างๆ
อย่างต่อเนื่องเพื่อให้เป็นไปตามหลักบรรษัทภิบาลที่ดียิ่งขึ้น โดยคณะกรรมการบริษัทฯ ผู้บริหาร
และพนักงานเป็นส่วนที่สำคัญในการผลักดันให้การพัฒนาการดำเนินงานของบริษัทฯ
เป็นไปอย่างโปร่งใส และสร้างความเชื่อมั่นให้แก่ผู้ถือหุ้น ลูกค้า และผู้ที่เกี่ยวข้อง นอกจากนี้
บริษัทฯ ได้กำหนดเรื่องดังกล่าวไว้ในแผนกลยุทธ์ของบริษัทฯ
พร้อมทั้งกำหนดวัตถุประสงค์ในเรื่องดังกล่าวไว้ว่า บริษัทฯ
จะส่งเสริมให้มีการบริหารและการกำกับดูแลกิจการให้สอดคล้องกับหลักบรรษัทภิบาลที่ดี
รวมทั้งบริษัทฯ ยังได้มีการให้ความรู้แก่พนักงานเกี่ยวกับหลักบรรษัทภิบาลอย่างต่อเนื่อง
และสม่ำเสมออีกด้วย

บริษัทฯ ได้มีการปฏิบัติตามข้อกำหนดของกฎหมาย
ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.)
และตลาดหลักทรัพย์แห่งประเทศไทย รวมทั้งหลักการกำกับดูแลกิจการที่ดีสำหรับบริษัทจดทะเบียน ปี
2549 ของตลาดหลักทรัพย์ ดังรายละเอียดที่จะกล่าวต่อไปนี้

1. สิทธิของผู้ถือหุ้น

บริษัทฯ ให้ความสำคัญกับการกำกับดูแลกิจการที่ดี โดยคำนึงถึงสิทธิของผู้ถือหุ้น
รวมทั้งได้มีการจัดทำนโยบายการกำกับดูแลกิจการ
เพื่อเป็นแนวทางในการดำเนินงานให้แก่คณะกรรมการ คณะผู้บริหาร และพนักงานของบริษัทฯ
และอยู่ระหว่างการปรับปรุงทบทวนให้มีความเหมาะสมมากยิ่งขึ้น
โดยคาดว่าจะแล้วเสร็จภายในเดือนพฤษภาคม 2551 สำหรับนโยบายการกำกับดูแลที่ใช้อยู่ในปัจจุบัน
มีรายละเอียดดังนี้

บริษัท บริการเชื้อเพลิงการบินกรุงเทพ จำกัด (มหาชน)
ตระหนักถึงความสำคัญของการกำกับดูแลกิจการที่ดีอันเป็นปัจจัยหลักในการเสริมสร้างให้บริษัทฯ
มีระบบการปฏิบัติงานที่มีประสิทธิภาพ และเป็นพื้นฐานของการเติบโตที่ยั่งยืน
จึงได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจ และข้อบังคับของบริษัทฯ
ข้อพึงปฏิบัติที่ดีสำหรับกรรมการบริษัทจดทะเบียน
และหลักการการกำกับดูแลกิจการที่ดีของตลาดหลักทรัพย์
รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ
โดยยึดถือหลัก 7 ประการ ดังนี้

1. สิทธิและความเท่าเทียมกันของผู้ถือหุ้น และผู้มีส่วนได้เสีย

2. โครงสร้าง บทบาทหน้าที่ และความเป็นอิสระของคณะกรรมการ

3. การเปิดเผยข้อมูลและความโปร่งใส

4. การควบคุมภายในและการบริหารความเสี่ยง

5. ข้อพึงปฏิบัติทางจริยธรรม

6. การสร้างคุณค่าในระยะยาวแก่ผู้มีส่วนได้เสีย

7. การส่งเสริมการปฏิบัติที่เป็นเลิศ

โดยบริษัทฯ ได้ประกาศให้คณะกรรมการ ผู้บริหาร และพนักงาน ทราบโดยทั่วกัน
และกำหนดให้แต่ละฝ่ายจัดทำแผนการดำเนินงานให้สอดคล้องกับกลยุทธ์ เป้าหมายของบริษัทฯ
และนโยบายดังกล่าวเป็นประจำทุกปี
รวมทั้งได้มีการติดตามผลการปฏิบัติตามแผนการดำเนินงานเป็นรายไตรมาส

นอกจากนี้ บริษัทฯ ได้กำหนดนโยบายที่จะจัดอันดับการกำกับดูแลกิจการที่ดี
โดยสถาบันจัดอันดับภายนอกทุก 3 ปี และได้กำหนดเรื่องดังกล่าวเป็นหนึ่งในดัชนีชี้วัดความเสี่ยง
(Key Risk Indicator) ของบริษัทฯ ซึ่งจะต้องมีการติดตามอย่างต่อเนื่อง อีกทั้ง
ได้มีการกำหนดว่า ในปีที่บริษัทฯ
ไม่ได้มีการจัดอันดับการกำกับดูแลกิจการที่ดีโดยสถาบันจัดอันดับภายนอก บริษัทฯ
จะต้องมีการประเมินตนเองในด้านการกำกับดูแลกิจการที่ดีอีกด้วย

บริษัทฯ คำนึงถึงสิทธิของผู้ถือหุ้น โดยได้ดูแลผู้ถือหุ้นมากกว่าสิทธิตามกฎหมาย ได้แก่
การจัดให้ผู้ถือหุ้นเข้าเยี่ยมชมกิจการของบริษัทฯ
การให้ข้อมูลสำคัญที่เป็นปัจจุบันผ่านเว็บไซด์ของบริษัทฯ
การจัดให้มีบทรายงานและการวิเคราะห์ของฝ่ายบริหาร (MD&A)
เพื่ออธิบายผลการดำเนินงานทุกไตรมาส การเผยแพร่ข่าวสารผ่าน BAFS Newsletter เป็นต้น

สำหรับการประชุมผู้ถือหุ้น บริษัทฯ ได้คำนึงถึงสิทธิของผู้ถือหุ้น ส่งเสริมการใช้สิทธิ
และไม่ละเมิดหรือริดรอนสิทธิ โดยได้นำเสนอเรื่องที่สำคัญให้ผู้ถือหุ้นพิจารณาอนุมัติ
และบรรจุเรื่องต่าง ๆ ที่สำคัญอย่างครบถ้วนตามกฎหมาย ข้อกำหนดของตลาดหลักทรัพย์ฯ
และข้อบังคับของบริษัทฯ ทั้งนี้ บริษัทฯ ได้จัดส่งหนังสือเชิญประชุมพร้อมทั้งให้ข้อมูล วัน เวลา
สถานที่ วาระการประชุม ข้อบังคับบริษัทเกี่ยวกับการประชุมผู้ถือหุ้น
และข้อมูลอื่นที่เกี่ยวข้องให้ผู้ถือหุ้นทราบล่วงหน้าก่อนการประชุม 14 วัน
รวมทั้งมีการเผยแพร่ข้อมูลดังกล่าวผ่านทางเว็บไซด์ของบริษัทฯ
ก่อนการประชุมเพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้า บริษัทฯ
ไม่จำกัดสิทธิในการเข้าประชุมของผู้ถือหุ้นที่มาสาย
ได้อำนวยความสะดวกให้ผู้ถือหุ้นได้ใช้สิทธิในการเข้าร่วมประชุมอย่างเต็มที่โดยได้แจ้งให้ผู้ถือหุ้นทราบกฎเกณฑ์ต่างๆ
ที่ใช้ในการประชุม และขั้นตอนการออกเสียงลงมติ ได้จัดสรรเวลาในการประชุมอย่างเพียงพอ
เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามในที่ประชุม
โดยกรรมการที่เกี่ยวข้องโดยเฉพาะประธานกรรมการ ประธานคณะกรรมการตรวจสอบ
ประธานคณะกรรมการชุดย่อยต่างๆ
และกรรมการผู้จัดการได้เข้าร่วมประชุมผู้ถือหุ้นเพื่อตอบคำถามในที่ประชุม
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมเพื่อให้ผู้ถือหุ้นสามารถตรวจสอบได้
ทั้งนี้ สำหรับวาระการประชุมผู้ถือหุ้นที่สำคัญ ได้แก่

-   การแต่งตั้งคณะกรรมการ : บริษัทฯ
    เปิดโอกาสให้ผู้ถือหุ้นสามารถเลือกกรรมการเป็นรายบุคคล
    โดยได้ให้รายละเอียดประวัติกรรมการ การดำรงตำแหน่ง วิธีการสรรหา
    และการเข้าร่วมประชุมกรณีเสนอแต่งตั้งกรรมการเดิม

-   ค่าตอบแทนกรรมการ : บริษัทฯ ได้ให้รายละเอียดเกี่ยวกับรูปแบบ และจำนวนเงินค่าตอบแทน
    ซึ่ง
    เป็นไปตามนโยบายและหลักเกณฑ์การพิจารณาค่าตอบแทนกรรมการที่ได้ผ่านการพิจารณากลั่นกรองโดยคณะกรรมการกำหนดค่าตอบแทน

-   การแต่งตั้งผู้สอบบัญชี : บริษัทฯ ได้ให้รายละเอียดเกี่ยวกับชื่อผู้สอบบัญชี สำนักงานสอบบัญชี
    ความเป็นอิสระ จำนวนปีที่ทำหน้าที่ให้บริษัทฯ ค่าตอบแทน เหตุผลของการคัดเลือกผู้สอบบัญชี
    และคุณภาพของการปฏิบัติงานในช่วงปีที่ผ่านมา

-   การจัดสรรกำไรและการจ่ายเงินปันผล : บริษัทฯ
    ได้ให้รายละเอียดเกี่ยวกับการจัดสรรกำไรและเงินทุนสำรอง จำนวนเงินปันผล
    ซึ่งเป็นไปตามนโยบายการการจ่ายปันผลของบริษัทฯ และวันปิดสมุดทะเบียน
    เพื่อกำหนดสิทธิในการรับปันผล

-   เรื่องสำคัญของบริษัทฯ ได้แก่ การเพิ่ม/ลดทุน การแก้ไขวัตถุประสงค์ของบริษัทฯ: บริษัทฯ
    ได้ให้รายละเอียดของเรื่องที่เสนอ รวมทั้งวัตถุประสงค์และเหตุผลในการเสนอเรื่องดังกล่าว

สำหรับสิทธิในส่วนแบ่งกำไร บริษัทฯ
มีกลไกที่ทำให้ผู้ถือหุ้นมีความมั่นใจว่าจะได้รับผลตอบแทนอย่างครบถ้วน โดยบริษัทฯ
มีโครงสร้างการถือหุ้นที่ชัดเจน ไม่ซับซ้อน และไม่มีการถือหุ้นในลักษณะไขว้กัน
แม้ว่าจะมีรายการระหว่างกันที่เกิดจากการให้บริการเติมน้ำมันอากาศยานระหว่างบริษัทฯ กับผู้ถือหุ้น
แต่รายการดังกล่าวได้ผ่านกระบวนการพิจารณาอนุมัติรายการระหว่างกันจากคณะกรรมการบริษัทฯ
และมีข้อตกลงมาตรฐานในรูปแบบของสัญญาข้อตกลงผู้ใช้บริการ
รวมทั้งมีคณะกรรมการตรวจสอบซึ่งเป็นกรรมการอิสระทำหน้าที่สอบทานรายการระหว่างกัน
และให้ความเห็นว่าเป็นไปตามเงื่อนไขโดยทั่วไปและเป็นการดำเนินธุรกิจตามปกติของธุรกิจการให้บริการเติมน้ำมันอากาศยาน

2. การปฏิบัติต่อผู้ถือหุ้นอย่างเท่าเทียมกัน

บริษัทฯ ตระหนักถึงสิทธิและความเท่าเทียมกันของผู้ถือหุ้น โดยบริษัทฯ
มีนโยบายอำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมล่วงหน้า
รวมทั้งเสนอชื่อบุคคลเพื่อเข้าดำรงตำแหน่งกรรมการก่อนวันประชุมผู้ถือหุ้น โดยบริษัทฯ
มีหลักเกณฑ์ที่ชัดเจน ซึ่งได้มีการเผยแพร่ผ่านตลาดหลักทรัพย์ และ เว็บไซด์ ของบริษัทฯ

ในการประชุมผู้ถือหุ้น บริษัทฯ
ได้จัดส่งหนังสือเชิญประชุมพร้อมทั้งข้อมูลประกอบการประชุมในวาระต่าง ๆ
โดยในแต่ละวาระจะมีความเห็นของคณะกรรมการบริษัทฯ ประกอบ
ไม่แจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหัน
และไม่มีการเพิ่มวาระการประชุมที่ไม่ได้แจ้งให้ผู้ถือหุ้นทราบเป็นการล่วงหน้าในที่ประชุมฯ
รวมทั้งได้มีการประกาศลงหนังสือพิมพ์รายวัน ติดต่อกันไม่น้อยกว่า 3 วัน
และก่อนวันประชุมไม่น้อยกว่า 3 วัน เพื่อบอกกล่าวเรียกประชุมผู้ถือหุ้นด้วย

ในกรณีที่ผู้ถือหุ้นไม่สามารถเข้าร่วมประชุมได้ บริษัทฯ ได้เปิดโอกาสให้ผู้ถือหุ้นมอบฉันทะให้บุคคลอื่น
กรรมการอิสระ หรือกรรมการผู้จัดการเข้าร่วมประชุมแทน
โดยจัดส่งหนังสือมอบฉันทะในรูปแบบที่ผู้ถือหุ้นกำหนดทิศทางการลงคะแนนได้ รวมทั้ง
ได้ระบุเกี่ยวกับเอกสารประกอบการมอบฉันทะไว้อย่างชัดเจน

ในการประชุมผู้ถือหุ้น บริษัทฯ ได้มีการใช้บัตรลงคะแนนเสียงสำหรับทุกวาระ
เพื่อความโปร่งใสและตรวจสอบได้กรณีที่มีข้อโต้แย้งในภายหลัง
และในวาระของการแต่งตั้งกรรมการ บริษัทฯ
เปิดโอกาสให้ผู้ถือหุ้นสามารถเลือกกรรมการเป็นรายบุคคล

บริษัทฯ มีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้
โดยได้บันทึกความเห็นของผู้ถือหุ้น และคำชี้แจงของกรรมการ รวมทั้งมติที่ประชุมไว้อย่างชัดเจน
ซึ่งรายงานดังกล่าวบันทึกโดยเลขานุการคณะกรรมการ
และตรวจสอบความถูกต้องโดยคณะกรรมการบริษัทฯ ฝ่ายบริหาร และหน่วยงานกฎหมายของบริษัทฯ
โดยมีการเผยแพร่รายงานการประชุมผู้ถือหุ้นผ่านทางเว็บไซด์ของบริษัทฯ

บริษัทฯ มีการเก็บรักษาข้อมูลภายใน
รวมทั้งมีมาตรการป้องกันกรณีที่กรรมการและผู้บริหารใช้ข้อมูลภายในเพื่อหาผลประโยชน์ให้แก่ตนเองหรือผู้อื่นในทางมิชอบซึ่งเป็นการเอาเปรียบผู้ถือหุ้นอื่น
เช่น การซื้อขายหลักทรัพย์โดยใช้ข้อมูลภายใน
การนำข้อมูลภายในไปเปิดเผยกับบุคคลที่เกี่ยวข้องกับกรรมการและผู้บริหารซึ่งก่อให้เกิดความเสียหายต่อผู้ถือหุ้นโดยรวม
เป็นต้น โดยได้มีการกำหนดเรื่องการรักษาผลประโยชน์และความลับของบริษัทฯ
ไว้ใน“คู่มือนโยบายและระเบียบข้อบังคับของบริษัทฯ”
และกำหนดเรื่องการซื้อขายหลักทรัพย์ของบริษัทฯ และการใช้ข้อมูลภายในไว้ใน
“จรรยาบรรณธุรกิจ”

รวมทั้งกำหนดบทลงโทษกรณีที่พนักงานฝ่าฝืนอีกด้วย โดยได้มีการแจ้งให้กรรมการ ผู้บริหาร
และพนักงานได้รับทราบถึงข้อกำหนดดังกล่าว ทั้งนี้ บริษัทฯ กำหนดมิให้กรรมการ ผู้บริหาร
และพนักงาน ซื้อขายหลักทรัพย์ของบริษัทฯ เป็นเวลา 7
วันก่อนการประกาศผลการดำเนินงานในแต่ละไตรมาส
ซึ่งที่ผ่านมาไม่พบการซื้อขายในช่วงดังกล่าวแต่อย่างใด

ทั้งนี้ สำหรับการซื้อขายหลักทรัพย์บริษัทฯ ของกรรมการ และผู้บริหาร บริษัทฯ ได้แจ้งให้กรรมการ 

และผู้บริหารรายงานเปลี่ยนแปลงการถือหลักทรัพย์ต่อสำนักงานกำกับหลักทรัพย์และตลาดหลักทรัพย์
ตามที่กำหนดไว้ในมาตรา 59 แห่งพระราชบัญญัติหลักทรัพย์และตลาดหลักทรัพย์ พ.ศ.2535
และได้บรรจุวาระเรื่องการถือครองหลักทรัพย์ของกรรมการ
และผู้บริหารไว้ในการประชุมคณะกรรมการบริษัทฯ ทุกครั้ง

นอกจากนี้ สำหรับการซื้อขายหลักทรัพย์ของพนักงานที่ใกล้ชิดกับข้อมูลของบริษัทฯ บริษัทฯ
ได้กำหนดให้ แผนกบริหารหลักทรัพย์
เป็นหน่วยงานที่รวบรวมข้อมูลเกี่ยวกับการซื้อขายหลักทรัพย์ของพนักงานดังกล่าว
โดยพนักงานดังกล่าวต้องรายงานการเปลี่ยนแปลงการถือหลักทรัพย์มายังแผนกบริหารหลักทรัพย์ภายใน
3 วันทำการถัดจากวันที่เกิดรายการ
และแผนกบริหารหลักทรัพย์จะมีการจัดทำรายงานเสนอต่อที่ประชุมฝ่ายบริหารเป็นรายเดือน

3. บทบาทของผู้มีส่วนได้เสีย

ตามที่บริษัทฯ กำหนดวิสัยทัศน์ คือ “เป็นผู้นำในธุรกิจบริการเชื้อเพลิงการบินและธุรกิจที่เกี่ยวข้อง”
รวมทั้งกำหนดพันธกิจ คือ
“มีศักยภาพสูงสุดในการให้บริการระดับสากลเพื่อรักษาความได้เปรียบในการแข่งขันในธุรกิจเกี่ยวกับเชื้อเพลิงการบินอย่างครบวงจรตามมาตรฐานสากล
ด้วยความ

มุ่งมั่นจากพนักงานที่มีคุณภาพ และเทคโนโลยีที่ทันสมัย เพื่อตอบสนองความพึงพอใจสูงสุดในการให้บริการแก่ลูกค้า และให้ผลตอบแทนสูงสุดแก่ผู้มีส่วนได้ส่วนเสียภายใต้ความรับผิดชอบต่อสังคม สิ่งแวดล้อม และชุมชน” 

เพื่อให้บรรลุวิสัยทัศน์ และพันธกิจข้างต้น บริษัทฯ จึงได้ให้ความสำคัญเกี่ยวกับสิทธิของผู้มีส่วนได้เสีย
และได้บรรจุเรื่องดังกล่าวเป็นส่วนหนึ่งของวัตถุประสงค์เชิงกลยุทธ์ของบริษัทฯ นอกจากนี้ บริษัทฯ
ยังได้มีการกำหนดจรรยาบรรณต่อผู้มีส่วนได้เสียกลุ่มต่างๆ โดยในการดำเนินงานที่ผ่านมา
บริษัทฯได้คำนึงถึงสิทธิของผู้มีส่วนได้เสียทุกฝ่าย ดังนี้

ผู้ถือหุ้น : บริษัทฯ ปฏิบัติหน้าที่ต่อผู้ถือหุ้นด้วยความซื่อสัตย์สุจริต เป็นธรรม
บริหารกิจการให้มีความเจริญก้าวหน้า มั่นคง และก่อให้เกิดผลตอบแทนที่เหมาะสมแก่ผู้ถือหุ้น
มีการเปิดเผยข้อมูลต่อผู้ถือหุ้นอย่างเท่าเทียมกัน สม่ำเสมอ และครบถ้วน

ลูกค้า : บริษัทฯ มีความเอาใจใส่และรับผิดชอบต่อลูกค้า โดยมีการปฏิบัติตามสัญญาที่มีต่อลูกค้า
มุ่งมั่นสร้างความพึงพอใจและความมั่นใจให้กับลูกค้าเพื่อให้ได้รับบริการอย่างมีคุณภาพ
มีระบบการวัดความพึงพอใจของลูกค้า โดยบริษัทฯ ได้ให้ความสำคัญต่อลูกค้า
ดังที่ได้กำหนดไว้ในนโยบายคุณภาพของบริษัทฯ ดังนี้

“คณะผู้บริหารและพนักงานของบริษัทฯ
ทุกคนมีความมุ่งมั่นที่จะดำเนินธุรกิจให้บริการเติมน้ำมันอากาศยานอย่างมีคุณภาพและปลอดภัย
รวมทั้งมีการปรับปรุงประสิทธิผลอย่างต่อเนื่อง เพื่อให้เกิดความพึงพอใจต่อลูกค้าอย่างสม่ำเสมอ
โดยจะเน้นการบรรลุวัตถุประสงค์ 3 ประการ คือ

1.  การเติมน้ำมันอากาศยานที่ได้คุณภาพตามมาตรฐาน

2.  การให้บริการที่ตรงต่อเวลา และมีความปลอดภัยสูงสุด

3.  การปฏิบัติงานที่เป็นไปตามมาตรฐานสากลระบบคุณภาพ”

นอกจากนี้ บริษัทฯ ได้จัดให้มีช่องทางในการรับข้อร้องเรียนของลูกค้า
และให้ความสำคัญในการรักษาข้อมูลที่เป็นความลับของลูกค้า และในกรณีที่มีประเด็นที่มีความสำคัญ
เช่น ความไม่ถูกต้องของรายงานทางการเงิน ระบบการควบคุมภายในที่บกพร่อง เป็นต้น
คณะกรรมการตรวจสอบ หรือฝ่ายบริหาร จะรายงานสิ่งที่ตรวจพบให้คณะกรรมการบริษัทฯ
ทราบเพื่อหาแนวทางการแก้ไขได้ทันเวลา

คู่ค้า : บริษัทฯ ปฏิบัติตามสัญญาที่มีต่อคู่ค้า ปฏิบัติต่อลูกค้าทุกรายอย่างเสมอภาคและเป็นธรรม
และตั้งอยู่บนพื้นฐานของการได้รับผลตอบแทนที่เป็นธรรมต่อทั้งสองฝ่าย รวมทั้งไม่เรียก ไม่รับ
และไม่ให้ผลประโยชน์ใดๆ ที่ไม่สุจริตกับคู่ค้า

เจ้าหนี้ : บริษัทฯ มีการปฏิบัติตามข้อตกลงที่มีต่อเจ้าหนี้ และให้ข้อมูลทางการเงินที่ถูกต้องครบถ้วน
รวมทั้งมีการจ่ายชำระหนี้ตรงตามเวลาทุกครั้ง

คู่แข่งทางการค้า : บริษัทฯ ประพฤติปฏิบัติตามกรอบการแข่งขันที่ดี
ไม่แสวงหาข้อมูลที่เป็นความลับของคู่แข่งด้วยวิธีการที่ไม่สุจริต หรือไม่เหมาะสม
รวมทั้งไม่ทำลายชื่อเสียงของคู่แข่งด้วยการกล่าวหาในทางร้ายและปราศจากซึ่งมูลความจริง

พนักงาน : บริษัทฯ ได้ให้การดูแลพนักงาน ให้ความสำคัญต่อการพัฒนาพนักงาน
และให้ผลตอบแทนและ สวัสดิการที่เหมาะสม รวมทั้งส่งเสริมการมีส่วนร่วมของพนักงาน ดังนี้

-   จัดให้มีหลักสูตรเสริมสร้าง และพัฒนาทักษะในการทำงานอย่างสม่ำเสมอ

-   มีการจัดทำแผนการฝึกอบรมและพัฒนาบุคลากรประจำปี โดยมีคู่มือความสามารถ
    (Competency Model)
    ซึ่งสามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ

-   มีการจัดทำแผนพัฒนาพนักงานรายบุคคล (Individual Development Plan)
    แผนพัฒนาความก้าวหน้าในสายอาชีพ (Career Development Plan)
    แผนสืบทอดตำแหน่งงาน (Succession Plan) สำหรับตำแหน่งงานหลัก

-   จัดให้มีโครงการส่งเสริมด้านการศึกษา เช่น การให้ทุนการศึกษาแก่พนักงาน

-   ส่งเสริมให้พนักงานมีส่วนร่วม เช่น การปฏิบัติตามระบบคุณภาพ กิจกรรม 5 ส
    และการเข้าร่วมชมรมต่างๆ เป็นต้น

-   มีการให้ผลตอบแทน และสวัสดิการอย่างเหมาะสม ได้แก่ เงินเดือน เงินรางวัลประจำปี
    กองทุนสำรองเลี้ยงชีพ รวมทั้งการทำประกันชีวิต อุบัติเหตุ และสุขภาพ ให้แก่พนักงาน

-   ดูแลรักษาสภาพแวดล้อมในการทำงานให้มีความปลอดภัยต่อชีวิต สุขภาพอนามัย
    ร่างกายและทรัพย์สินของพนักงาน

รวมทั้ง บริษัทฯ ยังให้การดูแลครอบครัวของพนักงาน เช่น การให้ทุนการศึกษา
การให้ค่ารักษาพยาบาล และการทำประกันชีวิต อุบัติเหตุ และสุขภาพ ให้แก่ครอบครัวพนักงาน
เป็นต้น

สังคมและสิ่งแวดล้อม : บริษัทฯ ให้ความสำคัญกับความรับผิดชอบต่อสังคม (Corporate Social
Responsibility - CSR) โดยได้กำหนดนโยบายความรับผิดชอบต่อสังคม
ซึ่งได้มีการเปิดเผยในเว็บไซด์ของบริษัทฯ รวมทั้งเอาใจใส่ต่อสังคมอย่างสม่ำเสมอมาโดยตลอด
เช่น การถวายเงินโดยเสด็จพระราชกุศลตามพระราชอัธยาศัยแก่มูลนิธิต่างๆ
การให้ความช่วยเหลือชุมชนโดยรอบบริษัทฯ

การให้ทุนการศึกษา และมอบอุปกรณ์การเรียนการสอนแก่โรงเรียนในต่างจังหวัด
การบริจาคเงินให้สังคม การบูรณะศาสนสถาน การสนับสนุนกิจกรรมทางศาสนา

และการไถ่ชีวิตโคกระบือ เป็นต้น

บริษัทฯ มีการกำหนดนโยบายอาชีวอนามัย ความปลอดภัย และสภาพแวดล้อมในการทำงาน
และนโยบายด้านความรับผิดชอบต่อสังคมและแรงงาน รวมทั้งในการประกอบธุรกิจของบริษัทฯ
ได้มีการคำนึงถึงปัจจัยด้านสภาพแวดล้อม
โดยได้มีการสำรวจและป้องกันผลกระทบด้านสภาพแวดล้อมอีกด้วย

นอกจากนี้ บริษัทฯ มีช่องทางการรับข้อร้องเรียน
และการรายงานกรณีที่พบหรือมีข้อสงสัยว่ากรรมการ ผู้บริหาร
และพนักงานมีการกระทำผิดจรรยาบรรณ
รวมทั้งมีการกำหนดกระบวนการดำเนินงานภายหลังจากที่ได้รับเรื่องดังกล่าว

4. การเปิดเผยข้อมูลและความโปร่งใส 

บริษัทฯ ตระหนักถึงความสำคัญของการเปิดเผยข้อมูลทางการเงิน ข้อมูลทั่วไป
และสารสนเทศที่สำคัญของบริษัทฯ ให้เป็นอย่างถูกต้อง ครบถ้วน ทันเวลา โปร่งใส
และเป็นไปตามข้อกำหนดของสำนักงาน ก.ล.ต. และตลาดหลักทรัพย์
โดยได้จัดให้มีแผนกบริหารหลักทรัพย์รับผิดชอบในเรื่องดังกล่าว ทั้งนี้
สำหรับข้อมูลที่ไม่ใช่ทางการเงินที่บริษัทฯ เปิดเผยเป็นประจำ ได้แก่
บทรายงานและการวิเคราะห์ของฝ่ายบริหาร (MD&A) ซึ่งได้มีการจัดทำเป็นรายไตรมาส
และข่าวสารที่สำคัญต่างๆ ก็ได้มีการจัดทำและเผยแพร่ให้แก่ผู้ถือหุ้นทาง BAFS Newsletter ปีละ
2 ครั้ง

นอกจากนี้ บริษัทฯ ได้จัดให้มีแผนกลงทุนสัมพันธ์ (โทร 0-2834-8914, Email Address:
pitsapong@bafs.co.th) เพื่อเป็นตัวแทนในการสื่อสารกับนักลงทุน ผู้ถือหุ้น
นักวิเคราะห์หลักทรัพย์ และหน่วยงานอื่นที่เกี่ยวข้อง รวมทั้งได้มีการเผยแพร่ข้อมูลของบริษัทฯ เช่น
วิสัยทัศน์ พันธกิจ นโยบายต่างๆ เช่น นโยบายการกำกับดูแลกิจการ
นโยบายความรับผิดชอบต่อสังคม จรรยาบรรณธุรกิจ โครงสร้างการถือหุ้น โครงสร้างคณะกรรมการ
ข้อมูลทางการเงิน รายงานประจำปี (แบบ56-2) แบบแสดงรายการข้อมูลประจำปี (แบบ 56-1)
ข่าวแจ้งตลาดหลักทรัพย์ การบริหารความเสี่ยง เป็นต้น ผ่านทางเว็บไซด์ www.bafsthai.com
ทั้งภาษาไทยและภาษาอังกฤษ
เพื่อเป็นช่องทางหนึ่งในการให้ผู้ลงทุนหรือผู้ที่สนใจสามารถเข้าถึงข้อมูลของบริษัทฯ โดยบริษัทฯ
ได้ปรับปรุงข้อมูลในเว็บไซด์ให้ครบถ้วน และเป็นปัจจุบันอยู่เสมอ ทั้งนี้
แผนกลงทุนสัมพันธ์มีแผนงานเป็นประจำทุกปี โดยในปี 2550 ได้จัดให้มีกิจกรรมต่างๆ ดังนี้

- แถลงผลประกอบการที่ตลาดหลักทรัพย์ประเทศไทย 4 ครั้ง

- Company Visit โดยกองทุนและนักวิเคราะห์หลักทรัพย์ 16 ครั้ง

- โครงการผู้ถือหุ้นเยี่ยมชมการดำเนินงานของบริษัทฯ ที่ท่าอากาศยานสุวรรณภูมิ 1 ครั้ง

อนึ่ง เพื่อแสดงความรับผิดชอบในการจัดทำรายงานทางการเงินว่ามีความถูกต้อง ครบถ้วน โปร่งใส
อย่างเพียงพอที่จะดำรงรักษาไว้ซึ่งทรัพย์สินของบริษัทฯ ป้องกันการทุจริตและการดำเนินการที่ผิดปกติ
รวมทั้งได้ถือปฏิบัติตามมาตรฐานการบัญชีที่รับรองโดยทั่วไป
และใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนมีการพิจารณาถึงความสมเหตุสมผลและอย่างรอบคอบในการจัดทำงบการเงินของบริษัทฯ
และเพื่อให้เกิดความเชื่อมั่นของผู้มีส่วนได้ส่วนเสียต่อ รายงานงบการเงินที่บริษัทฯ
จัดทำขึ้นว่าเป็นไปตามวัตถุประสงค์ข้างต้น คณะกรรมการบริษัทฯ
จึงได้จัดให้มีคณะกรรมการตรวจสอบ เพื่อทำหน้าที่ในการสอบทานให้บริษัทฯ
มีรายงานทางการเงินอย่างถูกต้องและเพียงพอ รวมทั้งคณะกรรมการบริษัทฯ
ยังได้จัดทำรายงานความรับผิดชอบของคณะกรรมการต่อการจัดทำรายงานทางการเงิน
ซึ่งครอบคลุมเรื่องสำคัญตามข้อพึงปฏิบัติสำหรับกรรมการบริษัทจดทะเบียนที่ตลาดหลักทรัพย์ได้เสนอแนะไว้
ลงนามโดยประธานกรรมการและกรรมการผู้จัดการ
โดยแสดงควบคู่กับรายงานของผู้สอบบัญชีในรายงานประจำปี

นอกจากนี้ บริษัทฯ มีการเปิดเผยข้อมูลที่สำคัญอื่นๆ ในรายงานประจำปี ได้แก่ นโยบายต่างๆ
ของบริษัทฯ เช่น นโยบายการกำกับดูแลกิจการ จรรยาบรรณธุรกิจโดยสรุป ประวัติกรรมการบริษัทฯ
และผู้บริหาร การทำหน้าที่ของคณะกรรมการบริษัทฯ และคณะกรรมการชุดย่อยในรอบปีที่ผ่านมา เช่น
จำนวนครั้งการประชุม จำนวนครั้งที่กรรมการแต่ละท่านเข้าร่วมประชุม
ประวัติการอบรมของกรรมการ
รวมทั้งมีการเปิดเผยนโยบายการจ่ายค่าตอบแทนแก่กรรมการและผู้บริหารระดับสูง
รูปแบบและลักษณะของค่าตอบแทน เป็นต้น

5. ความรับผิดชอบของคณะกรรมการ

5.1 โครงสร้างคณะกรรมการ

ตามข้อบังคับของบริษัทฯ คณะกรรมการบริษัทฯ ประกอบด้วยกรรมการอย่างน้อย 11 ท่าน แต่ไม่เกิน
15 ท่าน โดยปัจจุบันคณะกรรมการบริษัทฯ ประกอบด้วยกรรมการจำนวน 15 ท่าน ดังนี้

- กรรมการที่เป็นผู้บริหาร 1 ท่าน

  - กรรมการที่ไม่ได้เป็นผู้บริหาร 14 ท่าน

  โดยแบ่งเป็นกรรมการอิสระ 5 ท่าน และกรรมการจากภายนอกอื่น 9 ท่าน

บริษัทฯ มีจำนวนกรรมการอิสระ 5 ท่าน คิดเป็น 1 ใน 3 ของจำนวนกรรมการทั้งคณะ
โดยคณะกรรมการบริษัทฯ
ได้มีการกำหนดคุณสมบัติของกรรมการอิสระซึ่งเข้มงวดกว่าข้อกำหนดของสำนักงาน ก.ล.ต.
และตลาดหลักทรัพย์ เพื่อให้กรรมการอิสระของบริษัทฯ มีความเป็นอิสระอย่างแท้จริง ทั้งนี้
ประธานกรรมการบริษัทฯ เป็นกรรมการอิสระ ซึ่งไม่เป็นบุคคลเดียวกับกรรมการผู้จัดการ
และไม่มีความสัมพันธ์ใดๆ กับฝ่ายบริหาร
ทำให้สามารถสร้างกลไกเพื่อถ่วงดุลอำนาจภายในคณะกรรมการของบริษัทฯ ได้ดียิ่งขึ้น นอกจากนี้
บริษัทฯ ยังได้จัดให้มีการแบ่งแยกบทบาทหน้าที่
และความรับผิดชอบในการปฏิบัติงานของคณะกรรมการบริษัทฯ และฝ่ายบริหาร
ออกจากกันอย่างชัดเจน และเป็นลายลักษณ์อักษร

บริษัทฯ ได้กำหนดการเกษียณอายุของกรรมการบริษัทฯ
โดยกำหนดให้ผู้ที่ได้รับการเสนอชื่อเป็นกรรมการบริษัทฯ จะต้องมีอายุไม่เกิน 72 ปีบริบูรณ์
นับถึงวันที่คณะกรรมการสรรหามีมติให้เสนอชื่อบุคคลนั้นต่อคณะกรรมการบริษัทฯ
และให้กรรมการพ้นจากตำแหน่งโดยการลาออกเมื่อมีอายุครบ 75 ปีบริบูรณ์
รวมทั้งให้กรรมการผู้จัดการครบกำหนดเกษียณอายุเมื่อมีอายุ 65 ปีบริบูรณ์

คณะกรรมการบริษัทฯ มีหน้าที่รับผิดชอบในการปฏิบัติหน้าที่ให้เป็นไปตามกฎหมาย วัตถุประสงค์ และ
ข้อบังคับของบริษัทฯ ตลอดจนมติของที่ประชุมผู้ถือหุ้นด้วยความซื่อสัตย์สุจริต
และความระมัดระวังรักษา ผลประโยชน์ของบริษัทฯ โดยกรรมการบริษัทฯ
มีวาระการดำรงตำแหน่งที่แน่นอน ซึ่งตามข้อบังคับของบริษัทฯ กำหนดไว้ว่า
ในการประชุมสามัญประจำปีทุกครั้ง ให้กรรมการจำนวน 1 ใน 3 ออกจากตำแหน่ง
โดยให้กรรมการที่ดำรงตำแหน่งนานที่สุดเป็นผู้ออกจากตำแหน่ง

อนึ่ง
จากหลักการกำกับดูแลกิจการที่ดีซึ่งเสนอแนะให้กรรมการรายใดรายหนึ่งควรดำรงตำแหน่งกรรมการบริษัทจดทะเบียนไม่เกิน
5 บริษัทนั้น ปรากฏว่ามีกรรมการบริษัทฯ 1 ท่าน ได้แก่ นายอัศวิน คงสิริ
กรรมการอิสระของบริษัทฯ ดำรงตำแหน่งเป็นกรรมการบริษัทจดทะเบียนมากกว่า 5 บริษัท
อย่างไรก็ตาม จากการปฏิบัติงานที่ผ่านมา ท่านได้เข้าร่วมประชุมคณะกรรมการบริษัทฯ
และคณะกรรมการชุดย่อยทุกครั้ง และได้ใช้ความรู้ ความสามารถ
รวมทั้งอุทิศเวลาในการปฏิบัติงานอย่างเต็มความสามารถ

บริษัทฯ มีผู้ช่วยบริหารกฎหมายและตลาดหลักทรัพย์ ดำรงตำแหน่งเป็นเลขานุการบริษัทฯ
ทำหน้าที่ให้คำแนะนำด้านกฎหมายและกฎเกณฑ์ต่างๆ
ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการบริษัทฯ
รวมทั้งแจ้งประสานงานในการแจ้งผู้ที่เกี่ยวข้องให้มีการปฏิบัติตามมติคณะกรรมการบริษัทฯ

บริษัทฯ
จัดให้มีระบบการติดตามดูแลการดำเนินงานและการกำหนดทิศทางในการปฏิบัติงานของบริษัทย่อย
การกำหนดทิศทางให้บุคคลที่บริษัทฯ แต่งตั้งไปเป็นกรรมการหรือผู้บริหารในบริษัทย่อยถือปฏิบัติ
และการรายงานผลการดำเนินงานของบริษัทย่อยต่อคณะกรรมการบริษัทฯ ทั้งนี้ เพื่อให้มั่นใจว่า
บริษัทฯ สามารถติดตามควบคุมดูแลการดำเนินงานของบริษัทย่อย

5.2 คณะกรรมการชุดย่อย

คณะกรรมการบริษัทฯ ได้จัดให้มีคณะกรรมการชุดต่าง ๆ
เพื่อช่วยศึกษาในรายละเอียดและกลั่นกรองงาน
อันจะช่วยเพิ่มประสิทธิภาพในการทำงานของคณะกรรมการบริษัทฯ
และเพื่อความโปร่งใสในการปฏิบัติหน้าที่ นอกจากนี้
ประธานคณะกรรมการชุดย่อยทั้งหมดเป็นกรรมการอิสระ
และเพื่อให้การทำหน้าที่ของคณะกรรมการชุดย่อยมีความเป็นอิสระอย่างแท้จริง
ประธานกรรมการบริษัทฯ ไม่ได้เป็นประธานหรือสมาชิกในคณะกรรมการชุดย่อยต่างๆ อนึ่ง บริษัทฯ
ได้มีการกำหนดองค์ประกอบ และหน้าที่ของคณะกรรมการชุดต่าง ๆ ไว้อย่างชัดเจน ดังนี้

5.2.1 คณะกรรมการตรวจสอบ 

คณะกรรมการตรวจสอบ ประกอบด้วยกรรมการอิสระ จำนวน 3 ท่าน
ที่มีคุณสมบัติครบถ้วนตามข้อกำหนดของตลาดหลักทรัพย์แห่งประเทศไทย โดย 2
ท่านมีความรู้ความเข้าใจ และมีประสบการณ์ด้านบัญชี การเงิน
โดยมีวาระการดำรงตำแหน่งคราวละ 3 ปี ในปี 2550 ที่ผ่านมา
คณะกรรมการตรวจสอบมีการประชุมทั้งสิ้น 7 ครั้ง โดยการเข้าร่วมประชุมของกรรมการตรวจสอบ
สรุปได้ดังนี้

การเข้าร่วมประชุม /

  การประชุมทั้งหมด (ครั้ง)

1. นายมนัส ลีวีระพันธุ์ ประธานคณะกรรมการตรวจสอบ 7/7

2. เรืออากาศเอกอุดม กฤษณัมพก กรรมการตรวจสอบ 7/7

3. นายวิสุทธิ์ มนตริวัต กรรมการตรวจสอบ 7/7

โดยมีนางมยุรี นลินวงศ์ ผู้ช่วยบริหารงานตรวจสอบภายในเป็นเลขานุการคณะกรรมการตรวจสอบ

ทั้งนี้ คณะกรรมการตรวจสอบมีการรายงานผลต่อคณะกรรมการบริษัทฯ ทุกครั้ง และได้ปฏิบัติหน้าที่
ตามกฎบัตรของคณะกรรมการตรวจสอบ ที่ได้รับอนุมัติโดยคณะกรรมการบริษัทฯ ดังนี้

“สอบทานให้บริษัทฯ มีการรายงานทางการเงินอย่างถูกต้องและเพียงพอ สอบทานให้บริษัทฯ
มีการรายงานข้อมูลการดำเนินงานอย่างถูกต้อง ครบถ้วน และเชื่อถือได้
พิจารณาความถูกต้องและความครบถ้วน และให้ความเห็นเกี่ยวกับการเปิดเผยรายการที่เกี่ยวโยงกัน
สอบทานให้บริษัทฯ มีระบบการควบคุมภายใน และการตรวจสอบ ภายในที่เหมาะสม
และมีประสิทธิผล สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจของบริษัทฯ
และข้อผูกพันที่มีไว้กับบุคคลภายนอก สอบทานระบบการบริหารความเสี่ยง
และระบบการควบคุมภายในของบริษัทฯอย่างเป็นอิสระ สอบทานให้บริษัทฯ
มีการดูแลรักษาทรัพย์สินที่เหมาะสม พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี
จัดทำรายงานการกำกับดูแลกิจการ พิจารณาทบทวนกฎบัตรคณะกรรมการตรวจสอบอย่างน้อยปีละครั้ง
ประเมินผลการปฏิบัติงานของคณะกรรมการตรวจสอบโดยรวมและของตนเองเป็นประจำทุกปี
พิจารณาอนุมัติแผนการตรวจสอบ งบประมาณ
และอัตรากำลังของงานตรวจสอบภายในมีอำนาจในการว่าจ้างที่ปรึกษาทางวิชาชีพ
และเชิญผู้บริหารหรือผู้ที่เกี่ยวข้องมาให้ความเห็น รวมทั้งปฏิบัติการอื่นใดตามที่คณะกรรมการบริษัทฯ
มอบหมาย”

นอกจากนี้ คณะกรรมการตรวจสอบยังได้จัดให้มีการประเมินผลตนเองของกรรมการตรวจสอบ
และการประเมินผลคณะกรรมการตรวจสอบเป็นประจำปีทุกปี
เพื่อเป็นการประเมินความมีประสิทธิผลของกรรมการตรวจสอบและคณะกรรมการตรวจสอบ อีกทั้ง
ยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี สำหรับการประเมินผลประจำปี
2550
คณะกรรมการตรวจสอบได้ร่วมกันพิจารณาผลการประเมินและกำหนดแนวทางการปรับปรุงการทำงาน
ซึ่งสรุปผลการประเมินโดยรวมได้ว่าประสิทธิผลในการปฏิบัติหน้าที่ของกรรมการตรวจสอบ
และคณะกรรมการตรวจสอบ อยู่ในเกณฑ์ที่ดีถึงดีมาก

5.2.2 คณะกรรมการกำหนดค่าตอบแทน

คณะกรรมการกำหนดค่าตอบแทน ประกอบด้วยกรรมการบริษัทฯ จำนวน 4 ท่าน
มีวาระการดำรงตำแหน่งคราวละ 2 ปี
โดยประธานคณะกรรมการกำหนดค่าตอบแทนเป็นกรรมการอิสระ
และกรรมการผู้จัดการเป็นกรรมการกำหนดค่าตอบแทนโดยตำแหน่ง ในปี 2550 ที่ผ่านมา
คณะกรรมการกำหนดค่าตอบแทนมีการประชุมทั้งสิ้น 5 ครั้ง
โดยการเข้าร่วมประชุมของกรรมการกำหนดค่าตอบแทน สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายวิสุทธิ์ มนตริวัต ประธานคณะกรรมการกำหนดค่าตอบแทน 5/5

2. เรืออากาศเอกพิศาล ฉายากุล กรรมการกำหนดค่าตอบแทน 5/5

3. นายณัฐจักร ปัทมสิงห์ ณ อยุธยา กรรมการกำหนดค่าตอบแทน 5/5

4. ม.ร.ว. ศุภดิศ ดิศกุล^(1/) กรรมการกำหนดค่าตอบแทน 3/3

โดยมีนายฉัตรธัย พันธัย
ผู้จัดการฝ่ายการเงินและบัญชีเป็นเลขานุการคณะกรรมการกำหนดค่าตอบแทน

หมายเหตุ:

1/ ดำรงตำแหน่งเป็นกรรมการกำหนดค่าตอบแทน โดยมีผลตั้งแต่วันที่ 22 ก.พ.50
จึงทำให้จำนวนการประชุมทั้งหมดมีเพียง 3 ครั้ง

ทั้งนี้ คณะกรรมการกำหนดค่าตอบแทนมีการรายงานผลต่อคณะกรรมการบริษัทฯ อย่างสม่ำเสมอ
และได้ปฏิบัติหน้าที่ ตามหลักเกณฑ์ฯ ที่ได้รับอนุมัติโดยคณะกรรมการบริษัทฯ ดังนี้

“พิจารณากำหนด ค่าตอบแทน เงินรางวัล เบี้ยประชุม บำเหน็จ โบนัส ผลประโยชน์ตอบแทนอื่นๆ
ของคณะกรรมการบริษัทฯ คณะกรรมการตรวจสอบ คณะกรรมการสรรหา
คณะอนุกรรมการกิจการเชื้อเพลิง กรรมการผู้จัดการ คณะกรรมการ
และคณะอนุกรรมการอื่นใดของบริษัทฯ และนำเสนอต่อคณะกรรมการบริษัทฯ หรือที่ประชุมผู้ถือหุ้น
เพื่อพิจารณาอนุมัติแล้วแต่กรณี”

5.2.3 คณะกรรมการสรรหา 

คณะกรรมการสรรหา ประกอบด้วยกรรมการบริษัทฯ จำนวน 4 ท่าน
มีวาระการดำรงตำแหน่งคราวละ 2 ปี โดยประธานคณะกรรมการสรรหาเป็นกรรมการอิสระ ในปี
2550 ที่ผ่านมา คณะกรรมการสรรหามีการประชุมทั้งสิ้น 3 ครั้ง
โดยการเข้าร่วมประชุมของกรรมการสรรหา สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายอัศวิน คงสิริ ประธานคณะกรรมการสรรหา 3/3

2. พลอากาศเอก ณรงค์ศักดิ์ สังขพงศ์ กรรมการสรรหา 3/3

3. นายนาวี เลิศพาณิชย์กุล กรรมการสรรหา 3/3

4. ม.ร.ว. ศุภดิศ ดิศกุล กรรมการสรรหา 3/3

โดยมี ดร. ภักดี มะนะเวศ รองกรรมการผู้จัดการ ด้านบริหาร
เป็นเลขานุการคณะกรรมการสรรหา

ทั้งนี้ คณะกรรมการสรรหามีการรายงานผลต่อคณะกรรมการบริษัทฯ อย่างสม่ำเสมอ
ผละได้ปฏิบัติหน้าที่ตามหลักเกณฑ์ฯ ที่ได้รับอนุมัติโดยคณะกรรมการบริษัทฯ ดังนี้

“ พิจารณาความเหมาะสมในด้านจำนวน และองค์ประกอบของคณะกรรมการบริษัทฯ จัดทำข้อกำหนด
และเงื่อนไขสำหรับสัญญากรรมการผู้จัดการ รวมทั้งพิจารณาสรรหาบุคคล เพื่อดำรงตำแหน่ง
กรรมการบริษัทฯ และตำแหน่งกรรมการผู้จัดการของบริษัทฯ ที่ว่างลง
และเสนอให้คณะกรรมการบริษัทฯ และ/หรือ ผู้ถือหุ้น เพื่อพิจารณาแต่งตั้งต่อไป”

5.2.4 คณะกรรมการบริหารความเสี่ยง

คณะกรรมการบริหารความเสี่ยง ประกอบด้วยกรรมการ จำนวน 4 ท่าน มีวาระการดำรงตำแหน่ง
3 ปี โดยประธานคณะกรรมการบริหารความเสี่ยงเป็นกรรมการอิสระ ในปี 2550 ที่ผ่านมา
คณะกรรมการบริหารความเสี่ยงมีการประชุม ทั้งสิ้น 4 ครั้ง
โดยการเข้าร่วมประชุมของกรรมการบริหารความเสี่ยง สรุปได้ดังนี้

  การเข้าร่วมประชุม /

  การประชุมทั้งหมด (ครั้ง)

1. นายอัศวิน คงสิริ ประธานคณะกรรมการบริหารความเสี่ยง 4/4

2. เรืออากาศเอกอุดม กฤษณัมพก^(1/) กรรมการบริหารความเสี่ยง 2/2

นายกอบชัย ศรีวิลาศ ^(2/) กรรมการบริหารความเสี่ยง 2/2

นายวินัย จำลองราษฎร์ ^(3/) กรรมการบริหารความเสี่ยง 0/0

3. ม.ร.ว. ศุภดิศ ดิศกุล กรรมการบริหารความเสี่ยง 4/4

4. นายดิศพงษ์ ไพรทวีพงศ์ กรรมการและเลขานุการคณะกรรมการ 4/4

  บริหารความเสี่ยง

หมายเหตุ:

1/ ครบวาระการดำรงตำแหน่งกรรมการบริหารความเสี่ยง เมื่อวันที่ 15 พ.ค.50
จึงทำให้จำนวนการประชุมทั้งหมดมีเพียง 2 ครั้ง

2/ ดำรงตำแหน่งเป็นกรรมการบริหารความเสี่ยง โดยมีผลตั้งแต่วันที่ 15 พ.ค.50 จนถึง 1
ธ.ค.50 จึงทำให้จำนวนการประชุมทั้งหมดมีเพียง 2 ครั้ง

3/ ดำรงตำแหน่งเป็นกรรมการบริหารความเสี่ยง โดยมีผลตั้งแต่วันที่ 12 ธ.ค.50
จึงทำให้ไม่มีจำนวนการประชุม

ทั้งนี้ คณะกรรมการบริหารความเสี่ยงมีการรายงานผลต่อคณะกรรมการบริษัทฯ อย่างสม่ำเสมอ
และได้ปฏิบัติหน้าที่
ตามกฎบัตรของคณะกรรมการบริหารความเสี่ยงที่ได้รับอนุมัติโดยคณะกรรมการบริษัทฯ ดังนี้

“ให้การสนับสนุนคณะกรรมการบริษัทฯ ในการกำหนดนโยบายการบริหารความเสี่ยง
และระดับความเสี่ยงที่สามารถยอมรับได้ กำหนดกรอบการบริหารความเสี่ยงของบริษัทฯ
ให้สอดคล้องกับนโยบายการบริหารความเสี่ยง และติดตามการนำไปปฏิบัติ
สอบทานประสิทธิผลของกรอบการบริหารความเสี่ยง นำเสนอภาพรวมความเสี่ยงของบริษัทฯ
วิธีการจัดการ และผลการติดตามความเสี่ยงต่อคณะกรรมการบริษัทฯ รวมทั้ง
กลั่นกรองและสอบทานรายงานการบริหารความเสี่ยง
และดำเนินการเพื่อให้มั่นใจได้ว่าการจัดการความเสี่ยงของบริษัทฯ มีความเพียงพอและเหมาะสม
สามารถจัดการความเสี่ยงให้อยู่ในระดับที่ยอมรับได้
และการบริหารความเสี่ยงได้ถูกนำไปปฏิบัติอย่างต่อเนื่อง”

5.3 บทบาท หน้าที่ และความรับผิดชอบของคณะกรรมการ

คณะกรรมการบริษัทฯ ทำหน้าที่พิจารณา
และให้ความเห็นชอบในเรื่องที่สำคัญเกี่ยวกับการดำเนินงานของบริษัทฯ เช่น วิสัยทัศน์ พันธกิจ
กลยุทธ์ เป้าหมายทางการเงิน งบประมาณ กฎบัตรของคณะกรรมการชุดย่อย เป็นต้น
รวมทั้งกำกับควบคุมดูแลให้ฝ่ายบริหารดำเนินงานตามนโยบายและแผนที่กำหนดไว้อย่างมีประสิทธิภาพ
และประสิทธิผล รวมทั้งได้จัดให้มีระบบการติดตาม ปรับปรุง
และประเมินผลการดำเนินงานเปรียบเทียบกับแผนงาน และงบประมาณที่กำหนดไว้ ทั้งนี้
เพื่อเป็นการเพิ่มมูลค่าสูงสุดให้กับบริษัทฯ

ในด้านบทบาทหน้าที่และความรับผิดชอบในการปฏิบัติงานของคณะกรรมการบริษัทฯ และฝ่ายบริหาร
บริษัทฯ ได้จัดให้มีการแบ่งแยกกันอย่างชัดเจนทั้งด้านโครงสร้าง และการปฏิบัติตามหน้าที่ ทั้งนี้
มีการจัดทำหนังสือมอบอำนาจระบุขอบเขตที่ชัดเจนให้ผู้บริหาร
และมีการกำหนดระดับอำนาจดำเนินการในแต่ละด้านไว้อย่างชัดเจน รวมทั้งได้มีการสื่อสารบทบาท
หน้าที่ และความรับผิดชอบดังกล่าวต่อผู้ที่เกี่ยวข้องอย่างสม่ำเสมอ

บริษัทฯ จัดให้มี “จรรยาบรรณธุรกิจ” เพื่อให้กรรมการ ผู้บริหารและพนักงานของบริษัทฯ
และบริษัทในเครือ ยึดถือเป็นแนวทางในการปฏิบัติเพื่อให้บรรลุพันธกิจในการดำเนินงานของบริษัทฯ
และบริษัทในเครือ โดยได้มีการกำหนดเกี่ยวกับจรรยาบรรณในการดำเนินธุรกิจ
จรรยาบรรณต่อผู้มีส่วนได้เสียกลุ่มต่างๆ ได้แก่ ผู้ถือหุ้น พนักงาน ลูกค้า คู่ค้า เจ้าหนี้
คู่แข่งทางการค้า สังคมและสิ่งแวดล้อม จรรยาบรรณกรรมการบริษัทฯ จรรยาบรรณพนักงาน เช่น
ความขัดแย้งทางผลประโยชน์ การรักษาความลับ การจัดหา การใช้ข้อมูลภายใน เป็นต้น
การติดตามดูแลให้มีการปฏิบัติตาม และวินัย

ทั้งนี้ บริษัทฯ ได้ดำเนินการจัดทำ “จรรยาบรรณธุรกิจ” และสื่อสารให้คณะกรรมการบริษัทฯ
ผู้บริหาร และพนักงานได้เข้าใจ และส่งเสริมให้มีการปฏิบัติตาม
รวมทั้งได้กำหนดระบบการติดตามดูแลให้มีการปฏิบัติตามที่เป็นรูปธรรม ได้แก่
การจัดให้มีระบบการประเมินผลตนเองด้วยระบบ on line เป็นประจำทุกปี นอกจากนี้
ยังได้จัดให้มีการอบรมเกี่ยวกับการกำกับดูแลกิจการที่ดีเป็นประจำทุกปี โดยในปี 2550
ที่ผ่านมาได้จัดให้มีการอบรมเกี่ยวกับการกำกับดูแลกิจการที่ดีทั้งสิ้น 4 ครั้ง
รวมทั้งได้มีการให้ความรู้เกี่ยวกับการกำกับดูแลกิจการที่ดีแก่ผู้บริหารและพนักงานในวารสารภายในของบริษัทฯ
เป็นประจำทุกเดือนมามากกว่า 4 ปี ตั้งแต่ปี 2546

บริษัทฯ มีขั้นตอนที่ชัดเจนในการดูแลรายการที่อาจก่อให้เกิดความขัดแย้งทางผลประโยชน์ ทั้งนี้
หากรายการใดจะต้องผ่านการเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
รายการดังกล่าวจะได้รับการพิจารณากลั่นกรองโดยคณะกรรมการตรวจสอบก่อน
โดยคณะกรรมการตรวจสอบจะมีการให้ความเห็นต่อการเข้าทำรายการดังกล่าว 
และในกรณีที่คณะกรรมการบริษัทฯ ตรวจสอบมีความเห็นที่แตกต่างจากคณะกรรมการตรวจสอบ
บริษัทฯ ก็จะมีการเปิดเผยความเห็นที่แตกต่างดังกล่าวด้วย 
โดยในกรณีที่มีกรรมการที่มีส่วนได้ส่วนเสียในวาระใด ๆ
กรรมการท่านนั้นจะไม่มีสิทธิออกเสียงในวาระดังกล่าว ทั้งนี้เป็นไปตามข้อกำหนดของตลาดหลักทรัพย์

บริษัทฯ ได้มีการเปิดเผยรายการระหว่างกันกับบุคคลที่อาจมีความขัดแย้งในปี 2550
รวมทั้งคณะกรรมการบริษัทฯ ได้ให้ความเห็นเกี่ยวกับรายการดังกล่าว โดยมีความเห็นว่า
รายการระหว่างกันดังกล่าวเป็นรายการที่สมเหตุสมผล
และเป็นประโยชน์สูงสุดต่อการดำเนินธุรกิจของบริษัทฯ ซึ่งเป็นไปตามข้อกำหนดของสำนักงาน
ก.ล.ต. ดังรายละเอียดในหัวข้อ “รายการระหว่างกัน”

บริษัทฯ จัดให้มีระบบการควบคุมภายในด้านการดำเนินงาน ด้านการรายงานทางการเงิน
ด้านการปฏิบัติตามกฎระเบียบและนโยบาย
และด้านการบริหารความเสี่ยงตามกรอบงานบริหารความเสี่ยง โดยอ้างอิงตามมาตรฐานสากลของ
COSO-ERM (The Committee of Sponsoring Organizations of the Treadway
Commission-Enterprise Risk Management)
ซึ่งสัมพันธ์กับการดำเนินธุรกิจและกระบวนการบริหารงาน ดังรายละเอียดในหัวข้อ
“สรุปความเห็นเกี่ยวกับความเพียงพอและความเหมาะสมของระบบการควบคุมภายใน ประจำปี
2550”

คณะกรรมการบริษัทฯ ได้มีการกำหนดนโยบายการบริหารความเสี่ยงให้ครอบคลุมทั้งองค์กร
และจัดให้มีแผนกบริหารความเสี่ยง เพื่อรับผิดชอบงานด้านบริหารความเสี่ยงตามนโยบาย
และรายงานคณะกรรมการบริหารความเสี่ยงเป็นรายไตรมาส นอกจากนี้ คณะกรรมการบริษัทฯ
ได้พิจารณาความเพียงพอของระบบการบริหารความเสี่ยงและประสิทธิผลของการจัดการความเสี่ยงไตรมาสละ
1 ครั้ง รวมถึงการให้ความสำคัญกับสัญญาณเตือนภัยล่วงหน้า (Early Warning)
และรายการผิดปกติ

นอกจากนี้ เพื่อเป็นการประเมินความมีประสิทธิผลของระบบการควบคุมภายในที่ได้กำหนดไว้ บริษัทฯ
ได้จัดให้มีหน่วยงานตรวจสอบภายใน ซึ่งเป็นหน่วยงานอิสระเพื่อทำหน้าที่ตรวจสอบ ประเมิน
และให้ข้อเสนอแนะ รวมทั้งสนับสนุนให้มีการปรับปรุงประสิทธิผลของกระบวนการบริหารความเสี่ยง
การควบคุม และการกำกับดูแลกิจการ ตามมาตรฐานสากลการปฏิบัติงานวิชาชีพการตรวจสอบภายใน
(International Standard for the Professional Process of Internal
Auditing) โดยมีการรายงานผลการตรวจสอบตรงต่อคณะกรรมการตรวจสอบ ทั้งนี้
คณะกรรมการบริษัทฯ
และคณะกรรมการตรวจสอบได้พิจารณาแบบประเมินความเพียงพอของระบบการควบคุมภายในเป็นประจำทุกปี

สำหรับการตรวจประเมินความมีประสิทธิผลของกระบวนการบริหารความเสี่ยง
หน่วยงานตรวจสอบภายในได้ดำเนินการสอบทานตัวบ่งชี้เหตุการณ์
หรือปัจจัยเสี่ยงที่ส่งผลกระทบต่อวัตถุประสงค์ และแนวทางการบริหารความเสี่ยงของผู้ปฏิบัติงาน
เพื่อให้มั่นใจว่ามีการระบุและประเมินความเสี่ยงได้อย่างถูกต้องเหมาะสม
มีการบริหารความเสี่ยงที่เป็นระบบ
และมีการรายงานความเสี่ยงต่อผู้ที่เกี่ยวข้องอย่างครบถ้วนทันเวลา
พร้อมทั้งยังมีการติดตามสอบทานความเสี่ยงอย่างต่อเนื่องเป็นรายไตรมาส

5.4 การประชุมคณะกรรมการ

คณะกรรมการบริษัทฯ ได้มีการกำหนดตารางการประชุมล่วงหน้าเป็นรายปี
และแจ้งให้กรรมการแต่ละคนทราบกำหนดการดังกล่าว
เพื่อให้กรรมการสามารถจัดเวลาและเข้าร่วมประชุมได้ โดยมีกำหนดการประชุมขั้นต่ำจำนวน 5
ครั้งต่อปี และมีการประชุมพิเศษเพิ่มตามความจำเป็น ทั้งนี้
ประธานกรรมการและกรรมการผู้จัดการจะร่วมกันพิจารณากำหนดวาระการประชุม
และกรรมการแต่ละคนมีความเป็นอิสระที่จะเสนอเรื่องเข้าสู่วาระการประชุม

บริษัทฯ มีการจัดส่งหนังสือเชิญประชุมพร้อมเอกสารประกอบการประชุมในวาระต่างๆ
โดยมีรายละเอียดประกอบวาระการประชุมอย่างชัดเจน และเพียงพอในการพิจารณา
ให้กรรมการบริษัทฯ ทราบล่วงหน้าก่อนการประชุมอย่างน้อย 7 วัน
เพื่อให้กรรมการได้มีเวลาศึกษาข้อมูลอย่างเพียงพอก่อนเข้าร่วมประชุม ทั้งนี้ ในปี 2550 ที่ผ่านมา
คณะกรรมการบริษัทฯ มีการประชุมตามวาระปกติ 5 ครั้ง
โดยการเข้าร่วมประชุมของกรรมการบริษัทฯ แต่ละท่านสรุปได้ดังนี้

  ----------------------- ---------------- ---------------------- ----------------
  รายชื่อ                   การเข้าร่วมประชุม / รายชื่อ                  การเข้าร่วมประชุม /
                          การประชุม ทั้งหมด                          การประชุม ทั้งหมด
                          (ครั้ง)                                   (ครั้ง)

  1. นายพลากร             4/4              10. นายวินัย จำลองราษฎร์  5/5
  สุวรรณรัฐ^(1 /)                                                   

  2. พลอากาศเอก ณรงค์ศักดิ์   5/5              11. นายณัฐจักร ปัทมสิงห์ ณ  4/5
  สังขพงศ์                                   อยุธยา                  

  3. ม.ร.ว. ศุภดิศ ดิศกุล     5/5              12. นายอัศวิน คงสิริ       5/5

  4. นายชาญชัย สิงโตโรจน์    1/1              13. นายมนัส ลีวีระพันธุ์     5/5
  ^(2/)                                                           

  5. เรืออากาศเอกพิศาล      4/5              14. เรืออากาศเอกอุดม     5/5
  ฉายากุล                                   กฤษณัมพก                

  6. นางกัลยา ผกากรอง      3/4              15. นายวิสุทธิ์ มนตริวัต     5/5
  ^(3/)                                                           

  7. นายเทพฤทธิ์ เวศอุรัย     2/4              * นายอัษฎา หะรินสุต ^(4/) 1/1
  ^(1/)                                                           

  8. นายดนัย นานาสมบัติ      5/5              * นายบัญชา ปัตตนาภรณ์     1/1
                                           ^(5/)                  

  9. นายนาวี เลิศพาณิชย์กุล    5/5              * นายกอบชัย ศรีวิลาศ      4/4
                                           ^(6/)                  
  ----------------------- ---------------- ---------------------- ----------------

หมายเหตุ

1/ ดำรงตำแหน่งกรรมการ โดยมีผลตั้งแต่วันที่ 20 เม.ย. 50
จึงทำให้จำนวนการประชุมทั้งหมดมีเพียง 4 ครั้ง

2/ ดำรงตำแหน่งกรรมการ โดยมีผลตั้งแต่วันที่ 12 ธ.ค. 50
จึงทำให้จำนวนการประชุมทั้งหมดมีเพียง 1 ครั้ง

3/ ดำรงตำแหน่งกรรมการ โดยมีผลตั้งแต่วันที่ 9 พ.ค. 50
จึงทำให้จำนวนการประชุมทั้งหมดมีเพียง 4 ครั้ง

4/ ครบวาระการดำรงตำแหน่ง เมื่อวันที่ 20 เม.ย.50 จึงทำให้จำนวนการประชุมทั้งหมดมีเพียง
1 ครั้ง

5/ ลาออกจากการเป็นกรรมการ โดยมีผลตั้งแต่วันที่ 23 เม.ย. 50
จึงทำให้จำนวนการประชุมทั้งหมดมีเพียง 1 ครั้ง

6/ ลาออกจากการเป็นกรรมการ โดยมีผลตั้งแต่วันที่ 1 ธ.ค. 50
จึงทำให้จำนวนการประชุมทั้งหมดมีเพียง 4 ครั้ง

ในการประชุมคณะกรรมการบริษัทฯ
ประธานกรรมการได้จัดสรรเวลาไว้อย่างเพียงพอที่ฝ่ายบริหารจะเสนอเรื่องและมากพอที่กรรมการบริษัทฯ
จะอภิปรายปัญหาสำคัญอย่างรอบคอบโดยทั่วกัน
รวมทั้งประธานกรรมการได้ส่งเสริมให้มีการใช้ดุลยพินิจที่รอบคอบ นอกจากนี้ คณะกรรมการบริษัทฯ
สนับสนุนให้กรรมการผู้จัดการเชิญผู้บริหารระดับสูงเข้าร่วมประชุมคณะกรรมการบริษัทฯ เพื่อชี้แจง
และให้ข้อมูลเพิ่มเติมในฐานะที่เกี่ยวข้องกับวาระที่เสนอโดยตรง รวมทั้งกรรมการบริษัทฯ
สามารถสอบถามข้อมูลเพิ่มเติมจากเลขานุการบริษัทฯ

บริษัทฯ มีการบันทึกรายงานการประชุมอย่างถูกต้อง ครบถ้วน ซึ่งมีรายละเอียด เช่น
ชื่อกรรมการที่เข้าร่วมประชุมและขาดประชุม สรุปสาระสำคัญและประเด็นที่มีการอภิปราย
รวมทั้งบันทึกความเห็นของกรรมการแต่ละท่าน และมติคณะกรรมการบริษัทฯ ไว้อย่างชัดเจน
ซึ่งรายงานดังกล่าวบันทึกโดยเลขานุการคณะกรรมการ และตรวจสอบความถูกต้อง
โดยคณะกรรมการบริษัทฯ ฝ่ายบริหาร และหน่วยงานกฎหมายของบริษัทฯ ทั้งนี้
ผู้ถือหุ้นสามารถตรวจสอบได้โดยเป็นไปตามที่กฎหมายกำหนด โดยบริษัทฯ
มีระบบการจัดเก็บรายงานการประชุมที่ดี และรัดกุม

นอกจากนี้ คณะกรรมการมีโอกาสได้พบปะกับผู้บริหารระดับรองลงไปจากกรรมการผู้จัดการตามลำพัง
ภายใต้การรับรู้ของกรรมการผู้จัดการปีละ 5-6 ครั้ง

5.5 การประเมินตนเองของคณะกรรมการ

แม้ว่าที่ผ่านมาคณะกรรมการบริษัทฯ ได้มีการปฏิบัติหน้าที่อย่างครบถ้วน แต่คณะกรรมการบริษัทฯ
ก็ได้เล็งเห็นถึงการปรับปรุงประสิทธิผลในการปฏิบัติหน้าที่ให้ดียิ่งขึ้นอย่างต่อเนื่อง
จึงได้มีมติอนุมัติให้มีการประเมินผล ตนเองของกรรมการบริษัทฯ
และประเมินผลคณะกรรมการบริษัทฯ โดยการประเมินดังกล่าวเป็นการประเมินผลรายปี
สำหรับการประเมินผลประจำปี 2550 คณะกรรมการบริษัทฯ ได้ร่วมกันพิจารณาผลการประเมิน
และกำหนดแนวทางปรับปรุงการทำงาน ซึ่งสรุปผลการประเมินโดยรวมได้ว่า
ประสิทธิผลในการปฏิบัติหน้าที่ของกรรมการบริษัทฯ และ คณะกรรมการบริษัทฯ
อยู่ในเกณฑ์ที่ดีถึงดีมาก

นอกจากนี้ ตั้งแต่เดือนสิงหาคม 2550 บริษัทฯ
ยังได้จัดให้มีการประเมินประสิทธิภาพของการประชุมคณะกรรมการบริษัทฯ
เป็นรายครั้งทุกครั้งหลังจากการประชุมเสร็จสิ้น
โดยจะมีการแจ้งผลการประเมินให้ทราบในการประชุมคณะกรรมการบริษัทฯ ครั้งถัดไป

5.6 ค่าตอบแทน

ค่าตอบแทนของกรรมการ : คณะกรรมการกำหนดค่าตอบแทนของบริษัทฯ
มีหน้าที่ความรับผิดชอบในการพิจารณากำหนดค่าตอบแทนของกรรมการบริษัทฯ
โดยคณะกรรมการกำหนดค่าตอบแทนได้มีกระบวนการพิจารณาค่าตอบแทนไว้อย่างชัดเจน โปร่งใส
และได้รับอนุมัติจากที่ประชุมผู้ถือหุ้น โดยค่าตอบแทนของคณะกรรมการบริษัทฯ
เหมาะสมกับภาระหน้าที่ความรับผิดชอบและ อยู่ในระดับเดียวกับธุรกิจในอุตสาหกรรม
หรือธุรกิจที่มีขนาดใกล้เคียงกัน และสูงเพียงพอที่จะดูแลและรักษากรรมการที่มีคุณภาพตามที่ต้องการ
นอกจากนี้ กรรมการที่ได้รับมอบหมายให้มีหน้าที่ความรับผิดชอบเพิ่มขึ้นจะได้รับค่าตอบแทนที่เพิ่มขึ้น

ค่าตอบแทนของกรรมการผู้จัดการ : คณะกรรมการบริษัทฯ
เป็นผู้พิจารณาอนุมัติค่าตอบแทนของกรรมการผู้จัดการ โดยค่าตอบแทนเมื่อเริ่มทำสัญญาจ้าง
ได้ผ่านการพิจารณากลั่นกรองโดยคณะกรรมการกำหนดค่าตอบแทน
สำหรับการปรับค่าตอบแทนประจำปี เป็นอำนาจของคณะกรรมการบริษัทฯ
ในการพิจารณาโดยผ่านการกลั่นกรองจากคณะกรรมการกำหนดค่าตอบแทน ทั้งนี้
เป็นไปตามสัญญาจ้างซึ่งได้มีการกำหนดไว้ และใช้เกณฑ์ Key Performance Indicators
(KPIs) ในการประเมินผลประจำปี ซึ่งรวมถึงการประเมินผลการประกอบการของบริษัทฯ
และแผนกลยุทธ์ของบริษัทฯ ซึ่งประกอบด้วยมุมมองด้านการเงิน ด้านลูกค้าและผู้มีส่วนได้เสีย
ด้านกระบวนการภายใน ด้านการเรียนรู้และพัฒนา ด้านสังคม สิ่งแวดล้อม และอื่นๆ
โดยประธานกรรมการเป็นผู้สื่อสารผลการพิจารณาให้กรรมการผู้จัดการทราบ

ค่าตอบแทนของผู้บริหาร : บริษัทฯ
ได้กำหนดค่าตอบแทนของผู้บริหารเป็นไปตามหลักการและนโยบายที่ คณะกรรมการบริษัทฯ
กำหนดซึ่งเชื่อมโยงกับผลการประกอบการของบริษัทฯ ในแต่ละปี
และผลการปฏิบัติงานของผู้บริหารแต่ละท่านโดยใช้ระบบ Key Performance Indicators
(KPIs)

ทั้งนี้ บริษัทฯ มีการเปิดเผยค่าตอบแทนของคณะกรรมการบริษัทฯ และผู้บริหารระดับสูงในหัวข้อที่
9.3 ค่าตอบแทนกรรมการและผู้บริหาร

5.7 การพัฒนากรรมการและผู้บริหาร

บริษัทฯ ส่งเสริมและอำนวยความสะดวกให้มีการฝึกอบรมและการให้ความรู้แก่คณะกรรมการบริษัทฯ ฝ่ายบริหาร และพนักงานทุกคน เพื่อให้มีการปรับปรุงการปฏิบัติงานอย่างต่อเนื่อง 

นอกจากนี้ เพื่อให้คณะกรรมการบริษัทฯ ทราบถึงหลักเกณฑ์ที่สำคัญเกี่ยวกับคณะกรรมการบริษัทฯ และคณะกรรมการชุดย่อยต่างๆ รวมทั้งนโยบายและข้อมูลที่สำคัญเกี่ยวกับบริษัทฯ อีกทั้งเพื่อให้คณะกรรมการบริษัทฯ สามารถดำเนินบทบาทในการกำกับดูแลกิจการได้อย่างมีประสิทธิผลยิ่งขึ้น คณะกรรมการบริษัทฯ ได้จัดให้มี “คู่มือนโยบายคณะกรรมการบริษัทฯ” เพื่อแจกจ่ายให้แก่กรรมการทุกท่าน รวมทั้งได้มีการปรับปรุงข้อมูลในคู่มือดังกล่าวให้เป็นปัจจุบันอยู่เสมอ 

สำหรับกรรมการที่เพิ่งเข้ารับการดำรงตำแหน่ง บริษัทฯ ก็ได้มีการจัดปฐมนิเทศให้กรรมการใหม่
เกี่ยวกับลักษณะธุรกิจ และการดำเนินงานของบริษัทฯ
และส่งเสริมให้กรรมการทุกท่านเข้ารับการอบรมหลักสูตรเกี่ยวกับกรรมการ
ซึ่งจัดโดยสมาคมส่งเสริมสถาบันกรรมการบริษัทไทย (IOD) อีกด้วย เช่น DCP, DAP, The Role
of Chairman Program, Role of the Compensation Committee, Audit Committee
Program, Finance for Non-Finance Director, Monitoring the System of
Internal Control and Risk Management และ Monitoring the Internal Audit
Function เป็นต้น รวมทั้งส่งเสริมให้ความรู้แก่ผู้บริหาร
และผู้ที่เกี่ยวข้องในระบบการกำกับดูแลกิจการของบริษัทฯ เช่น เลขานุการบริษัทฯ
หน่วยงานตรวจสอบภายใน

อนึ่ง บริษัทฯ จัดให้มีแผนสืบทอดตำแหน่งงาน (Succession Plan) สำหรับตำแหน่งงานหลัก
โดยกำหนดเป็นส่วนหนึ่งในแผนกลยุทธ์เพื่อประโยชน์ในการสืบทอดงาน
และเป็นแนวทางในการพัฒนาผู้บริหารตามแผนที่กำหนดไว้
รวมทั้งปฏิบัติหน้าที่แทนกรณีที่กรรมการผู้จัดการ หรือผู้บริหารไม่สามารถปฏิบัติหน้าที่ได้

ทั้งนี้ ในการพัฒนาบุคลากร บริษัทฯ มีคู่มือความสามารถ (Competency Model)
ที่สามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ ได้แก่
การประเมินความสามารถและศักยภาพของพนักงาน (Competency Assessment)
แผนพัฒนาพนักงานรายบุคคล (Individual Development Plan)
แผนพัฒนาความก้าวหน้าในสายอาชีพ (Career Development Plan) เป็นต้น
รวมทั้งแผนกพัฒนาบุคลากรได้มีการปรับปรุง
พัฒนาแผนงานอย่างต่อเนื่อง เพื่อให้สอดคล้องกับโครงสร้างองค์การที่เปลี่ยนแปลงต่อไป

อนึ่ง จากความรับผิดชอบของคณะกรรมการบริษัทฯ ข้างต้น คณะกรรมการบริษัทฯ
จึงได้รับคัดเลือกให้เป็นหนึ่งใน 14 บริษัทจดทะเบียนที่ได้รับประกาศเกียรติคุณให้เป็น
“คณะกรรมการแห่งปี-ดีเด่น (Board of the Year for Distinctive Practices)
ประจำปี 2549/50” ซึ่งจัดโดยสมาคมส่งเสริมสถาบันกรรมการบริษัทไทย (IOD)

(9.5) การดูแลเรื่องการใช้ข้อมูลภายใน

ดังรายละเอียดในหัวข้อที่ 9.4 การกำกับดูแลกิจการ

(9.6) บุคลากร

จำนวนพนักงานของบริษัทฯ

จำนวนพนักงานทั้งหมดของบริษัทฯ ณ วันที่ 31 ธันวาคม 2550 มีจำนวนรวมทั้งสิ้น 367 คน
ประกอบด้วยพนักงานประจำจำนวน 304 คน และพนักงานชั่วคราวจำนวน 63 คน แบ่งออกได้ดังนี้

+-------------------------------------------+------------+------------+
| ฝ่าย                                       | จำนวน      | จำนวน      |
|                                           |            |            |
|                                           | พ          | พน         |
|                                           | นักงานประจำ | ักงานชั่วคราว |
|                                           |            |            |
|                                           | (คน)       | (คน)       |
+-------------------------------------------+------------+------------+
| สำนักกรรมการผู้จัดการและรองกรรมการผู้จัดการ      | 28         | 1          |
|                                           |            |            |
| ฝ่ายเทคนิค                                  | 30         | 10         |
|                                           |            |            |
| ฝ่ายการเงินและบัญชี                           | 23         | 2          |
|                                           |            |            |
| ฝ่ายคลังน้ำมัน                                | 35         | 2          |
|                                           |            |            |
| ฝ่ายทรัพยากรบุคคลและธุรการ                    | 20         | -          |
|                                           |            |            |
| ฝ่ายบริการลานจอด                            | 123        | 20         |
|                                           |            |            |
| ฝ่ายพัฒนาธุรกิจและการตลาด                     | 15         | -          |
|                                           |            |            |
| ฝ่ายสถานีบริการดอนเมืองและภูมิภาค               | 30         | 28         |
+-------------------------------------------+------------+------------+
| รวม                                       | 304        | 63         |
+-------------------------------------------+------------+------------+

การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

- ไม่มี -

ข้อพิพาทด้านแรงงานที่สำคัญในระยะ 3 ปีที่ผ่านมา

- ไม่มี -

ลักษณะผลตอบแทน และผลตอบแทนรวมของพนักงาน

บริษัทฯ มีนโยบายการจ่ายผลตอบแทนพนักงานในรูปแบบของ เงินเดือน เงินรางวัล(โบนัส)
เงินสมทบ
กองทุนสำรองเลี้ยงชีพ (Provident Fund) ผลตอบแทนกรณีพนักงานเกษียณอายุ (Retirement
Benefit) สวัสดิการด้านอื่นๆ เช่น ค่ารักษาพยาบาล เงินกู้ฉุกเฉิน
เงินช่วยเหลือดอกเบี้ยเงินกู้เพื่อที่อยู่อาศัย เป็นต้น โดยบริษัทฯ
ได้จัดตั้งคณะกรรมการสวัสดิการบริษัทขึ้นตามระเบียบของกระทรวงแรงงานและสวัสดิการสังคม
ซึ่งประกอบด้วยฝ่าย
นายจ้างและฝ่ายลูกจ้าง เพื่อพิจารณาเรื่องสวัสดิการของพนักงานโดยเฉพาะ
ในส่วนค่าตอบแทนอื่นที่บริษัทฯ ให้แก่พนักงาน มีดังนี้

1 เงินสมทบกองทุนสำรองเลี้ยงชีพ ซึ่งพนักงานที่เข้าทำงานกับบริษัทฯ
หลังการจัดตั้งกองทุนสำรองเลี้ยงชีพ จะสามารถสมัครเข้าเป็นสมาชิกกองทุนสำรองเลี้ยงชีพได้
โดยทุกเดือนบริษัทฯ จะจ่ายสมทบให้กองทุนให้พนักงานที่เข้าร่วมโครงการกองทุนสำรองเลี้ยงชีพ
ในอัตราร้อยละของเงินเดือนตามอัตราก้าวหน้าซึ่งเป็นไปตามระเบียบของบริษัทฯ

2 โครงการผลประโยชน์เมื่อออกจากงาน (Retirement Benefit)
ซึ่งเป็นสิทธิประโยชน์ของพนักงานทุกคนที่เข้าทำงานกับบริษัทฯก่อนที่บริษัทฯ
จัดตั้งกองทุนสำรองเลี้ยงชีพขึ้น
โดยจำนวนเงินจะขึ้นอยู่กับฐานเงินเดือนและจำนวนปีที่ทำงานกับบริษัทฯ ของพนักงานแต่ละราย

ทั้งนี้ พนักงานและผู้บริหารที่เข้าทำงานกับบริษัทฯ
ก่อนที่กองทุนสำรองเลี้ยงชีพจัดตั้งขึ้นเท่านั้นจึงจะสามารถเลือกเข้าโครงการกองทุนสำรองเลี้ยงชีพหรือจะอยู่ในโครงการผลประโยชน์เมื่อออกจากงานตามเดิม
ในกรณีที่พนักงานเลือกเข้าโครงการกองทุนสำรองเลี้ยงชีพและผลประโยชน์ตอบแทนที่ได้รับต่ำกว่าผลตอบแทนที่ควรได้รับตามโครงการผลประโยชน์เมื่อออกจากงาน
บริษัทฯ
จะประกันผลตอบแทนแก่ผู้เข้าร่วมโครงการกองทุนสำรองเลี้ยงชีพดังกล่าวไม่ต่ำกว่าผลประโยชน์ที่ได้รับจากโครงการผลประโยชน์เมื่อออกจากงาน

ในปี 2550 บริษัทฯ จ่ายผลตอบแทนรวมให้กับพนักงานทั้งสิ้นจำนวนประมาณ 339.77 ล้านบาท
ซึ่งเพิ่มขึ้นจากปี 2549 เท่ากับ 0.43 ล้านบาท
ทั้งนี้สาเหตุหลักของการเพิ่มขึ้นของอัตราผลตอบแทนให้กับพนักงานในปี 2550
เกิดจากจำนวนพนักงานที่เพิ่มขึ้น และการปรับอัตราเงินเดือน ซึ่งจัดว่าเป็นการเพิ่มขึ้นในอัตราปกติ

นโยบายในการพัฒนาพนักงาน

บริษัทฯ ให้ความสำคัญในการพัฒนาพนักงานเป็นอย่างมาก เนื่องจากลักษณะธุรกิจของบริษัทฯ
มีความจำเป็นต้องให้พนักงานมีความรู้ความสามารถและทันต่อเหตุการณ์
เพื่อให้นำมาปรับใช้ในการทำงานเริ่มต้นจากบริษัทฯ
จะต้องคัดเลือกบุคลากรที่มีความเหมาะสมกับลักษณะธุรกิจของบริษัทฯ คือ
ในการพิจารณาคัดเลือกรับพนักงานใหม่ บริษัทฯ
จะจัดให้มีการสอบสัมภาษณ์และทดสอบจิตวิทยาในการปฏิบัติงานในสถานการณ์ต่างๆ (Psychology
Physical Test) เมื่อบริษัทฯ รับพนักงานเข้าทำงานแล้ว พนักงานจะต้องเข้ารับการปฐมนิเทศ
การ อบรมด้านความปลอดภัย และเรียนรู้งานในฝ่ายต่างๆ ของบริษัทฯ พร้อมกับการปฏิบัติงาน (On
The Job Training) ในระยะทดลองงานเป็นเวลา 6 เดือน
จากนั้นจะมีการทดสอบความรู้ที่ได้จากการทำงานในแต่ละฝ่ายงาน
ซึ่งบุคลากรที่จะได้รับการบรรจุเป็นพนักงานโดยสมบูรณ์
จะต้องสอบให้ผ่านในการทดสอบนี้จึงจะเข้าประจำในสังกัดของตนเองได้

นอกจากนี้ บริษัทฯ ยังส่งเสริมให้พนักงานของบริษัทฯ ได้รับความรู้และพัฒนาการใหม่ ๆ
โดยการจัดส่งให้ไปฝึกอบรมและดูงานทั้งในและต่างประเทศอย่างสม่ำเสมอ
เพื่อที่จะได้นำความรู้จากการอบรมมาปรับใช้และถ่ายทอดให้พนักงานในสังกัดต่อไป รวมทั้ง บริษัทฯ
มี Competency Model
ที่สามารถนำมาใช้เป็นพื้นฐานในการจัดทำแผนพัฒนาบุคลากรในรูปแบบต่างๆ ได้แก่
การประเมินความสามารถและศักยภาพของพนักงาน (Competency Assessment)
แผนพัฒนาพนักงานรายบุคคล (Individual Development Plan)
พัฒนาความก้าวหน้าในสายอาชีพ (Career Development Plan) แผนสืบทอดตำแหน่งงาน
(Succession Plan) สำหรับตำแหน่งงานหลัก เป็นต้น
ขณะนี้แผนพัฒนาบุคลากรดังกล่าวได้นำมาใช้งานแล้ว และแผนกพัฒนาบุคลาได้ทำการปรับปรุง
พัฒนาแผนงานอย่างต่อเนื่อง เพื่อให้สอดคล้องกับโครงสร้างองค์การที่เปลี่ยนแปลงต่อไป